زاناو بليمەتى كورد مامۆستا مەلا عبدالكريمى مودەريس، ئەوكەسەى هەموو كورد قەرزارييەتى..!\nوەڵام - ژمارەی پرسیار 3665\nزاناو بليمەتى كورد مامۆستا مەلا عبدالكريمى مودەريس\nئەوكەسەى هەموو كورد قەرزارييەتى..!\nزۆرن ئەو زاناو كەسايەتييە ئيسلامييە بليمەت و گەورانەى كورد كە نەك تەنها گەلى كورد ، بەڵكو گەلانى ديكەش قەرزارى زانست و مەعريفەو تێكۆشان و هەوڵەكانيانن، جەنابى مودەريس بوارى زانستى و مەعريفى نەماوە كە تيايدا قوڵ نەبوبێتەوەو بەوپەرى تواناو جورئەتەوە مەلەى تێدا نەكردبێت، ئەم مەلاو زاناى كوردستانە بۆ ئێمەى گەلى موسوڵمانى كورد شانازييەو سەرمان پێيەوە بەرزە، ئەگەر جەنابيان نەبوبان ئێستا هەموو دەستەوسان بووين لە راڤەو تێگەيشتنى زۆرێك لە ديوانى كەڵە شاعيرانى كورد و لەولاشەوە يەكەم موفتى گەورەى كورده كە موفتى هەموو عێراق بووەو فەتواى دژى داگيركەران دەركردووە لەسەرەتاى هاتنى ئەمريكاى داگيركەرەوە.! لە پێشوازى ساڵيادى وەفاتيدا وەك وەفايەك لە پرۆژە بانگەوازييەكانى مامۆستا مەلا ئەحمەد كاكە مەحموودەوە تيشكێك بخەينە سەر ژيان و تێكۆشانى جەنابى مامۆستاى مودەريس..\n- ناوی سيانى: مامۆستا مەلاعبەبدولکەریمی کوڕی سۆفی محمدی کوڕی فەتاحە.\n- لە دایکبووى 1318 کۆچى بەرامبەر 1900 زايينى لە گوندی گوێزە کوێرەی سەر بەشاری مەریوان لە دایکبووە.\n- لە پێنج ساڵی و لەسەر داوای باوکی دەخرێتە بەرخوێندن لەگوندەکەی خۆیان و پاش خەتم کردنی قورئان باوکی گوێزە بانەیەکی بۆ دەکات لەتەمەنی حەوت ساڵی و لەساڵی 1325 ك، بابى مامۆستا کۆچی دوایی دەکات.\nپاشان لە ژێر چاودێری مام و پاشان شێخی عەلائەددین درێژە بەخوێندن دەدات و لە خزمەت زیاتر لە سێزدە مامۆستادا وانەکان دەخوێنێت و دواتر لە تەمەنی 24ساڵی و لەساڵی 1343 كۆچى بەرامبەر 1924 زايينى لە خزمەت عەللامە مامۆستا شێخ عومەری قەرەداغی بڕوانامە وەردەگرێت.\nخزمەتەکانی جەنابى مودەڕیس:\nیەکەم: مەدرەسەی گوندی نێرگسەجاڕ لەساڵی (1343 ک، 1924 ز) بۆ کۆتایی ساڵی (1346 ک، 1927) بۆ ماوەی سێ ساڵ.\nدووەم: خانەقاو مەدرەسەی بیارە لەسەرەتای ساڵی (1347 ک، 1928 ز) بۆ (1371 ک، 1951 ز) ماوەی 24ساڵ مودەڕیس و 18ساڵ وتار خوێن بووە، وە یەکەم کەس بووە کە وتاری کوردی بەفەرمانی شێخی عەلائەددین لەبەرواری (26 رجب 1353ک) لەخانەقای بیارە خوێندوەتەوە.\nسێیەم : مزگەوت و مەدرەسەی حاجی حان لە سلێمانی لەبەهاری (1371 ک، 1951 ز) بۆ سەرەتای هاوینی ساڵی (1374ک، 1954ز) بۆ ماوەی سێ ساڵ.\nچوارەم: تەکیەی تاڵەبانی لەکەرکوک لەسەرەتای هاوینی (1374ک 1954م) بۆ ساڵی (1380ک 1960م) بۆ ماوەی شەش ساڵ.\nپێنجەم: مزگەوتی ئەحمەدی لە بەغداد لەبەرواری 15، 8، 1960.\nشەشەم: مزگەوت و مەدرەسەی شێخی گەیلانی لە 15 تشرینی یەکەمی 1960 تاکۆتایی تەمەنی لەوێ دەمێنێتەوەو لەبەرواری 29- 30- 8/ 2005 کۆچی دوایی دەکات.\nوە تا كۆتايى تەمەنى لەسەر مەزهەبی شافعيی بووە و لە رێگەى تەسووف دا دەورو كاريگەرى بەرچاوى هەبووە.\nپاشان لەژیانیدا زیاد لە (90) دانراوی بەزمانی کوردی و عەرەبی و فارسی لەهەموو بوارەکاندا نوسیووە:\nناوی هەندێک لە دانراوەکانی\nلێکدانەوەی قەسیدەی نوری خاکی\nتەفسیری نامی حەوت بەرگ\nبەرھەمەکان بە زمانی فارسی\tدەستکاری\nبەرھەمەکان بە زمانی عەرەبی\nمواهب الرحمن فی تفسیر القران حەوت بەرگ\nالانوار اللماعة فی اشراط الساعة\nزۆر سوپاس بۆ هاوكارى و زانيارى و پشتگيرى مامۆستا شێخ مەزهەر شێخ نورالدين موفتى.\nئامادەكردنى: عيرفان ئەحمەد كاكە مەحموود\nژمارەی بینین 215


ته‌به‌قچه‌لی.. ئه‌و ئه‌فسه‌رەی چاوى كوردى نه‌ده‌بینى\n03:44 - 19/06/2020\nته‌به‌قچه‌لی.. ئه‌و ئه‌فسه‌رەی چاوى كوردى نه‌ده‌بینى\nپاش سه‌ركه‌وتنی شۆرشی ١٤ی ته‌مموزی ١٩٥٨، به‌ماوه‌یه‌كی كه‌م زه‌عیم روكن نازم ته‌به‌قچه‌لی، كرا به سه‌ركرده‌ی فیرقه‌ی دوو، كه مه‌ڵبه‌ندی له كه‌ركوك بوو. هه‌موو یه‌كه‌كانی سوپا كه له ناوچه‌ی باكوری عێراقدا بوون، هه‌ر له موسڵه‌وه تا سلێمانی، هه‌موو سه‌ر به سه‌ركردایه‌تی ئه‌م فیرقه‌یه بوون. له‌گه‌ڵ ئه‌وه‌شدا كه ده‌سه‌ڵاتی نوێ هه‌ندێ موته‌سه‌ریف (پارێزگار)ی نوێی بۆ به‌رێوه‌بردنی لیواكانی ئه‌م ناوچه‌یه دانا، به‌ڵام ده‌سه‌ڵاتی راسته‌قینه هه‌ر به‌ده‌ست سوپاوه بوو كه سه‌ركرده‌ی فیرقه له كه‌ركوك سه‌رپه‌رشتى ده‌كرد. بێ ره‌زامه‌ندی ئه‌و كه‌س نه‌یده‌توانی په‌نجه بكا به‌ئاودا.\nبه‌ئاشكراو به‌سه‌رزاره‌كی پشتیوانی عه‌بدولكه‌ریم قاسم بوو، له‌پشته‌وه‌و به‌نهێنیی خه‌ریكی دارشتنی پیلانبوو دژی حكومه‌ته‌كه‌ی قاسم و دڵی بۆ كوده‌تاكه‌ی شه‌واف لێیده‌دا، به‌ڵام پیلانه‌كه‌یان سه‌ری نه‌گرت و دواجار خۆی كه‌وته داوه‌كه‌وه و عه‌بدولكه‌ریم قاسمیش له‌رێی دادگاوه ئیعدامی كرد... ساڵانێك دوای رووداوه‌كه ئه‌حمه‌د حه‌سه‌ن به‌كر ته‌رمه‌كه‌ی هێنایه‌وه و له‌گۆڕستانی شه‌هیدان ناشتی.\nنازم ته‌به‌قچه‌لی كێیه؟\nنازم كامل ئه‌فه‌ندی ته‌به‌قچه‌لی ساڵی ١٩١٣ له‌به‌غدا له‌دایك بووه، په‌روه‌رده‌ی سه‌ربازی و خوێندنی له به‌ریتانیا ته‌واوكردبوو، ئینگلیزییه‌كی زۆر باشی ده‌زانی. به‌پله‌كانی سه‌ربازیدا سه‌ركه‌وتوه‌و چه‌ندین جار خه‌ڵاتی سه‌ربازی وه‌رگرتووه تا ئه‌و ده‌مه‌ی كرایه قائیدی فرقه‌ی دووی كه‌ركوك. پله سه‌ربازییه‌كه‌ی"عه‌مید روكن" بوو. یه‌كێك بوو له‌و ئه‌فسه‌رانه‌ی له‌ڕێی كوده‌تای سه‌ربازیییان به‌سه‌ر حوكمی پاشایه‌تی ئه‌نجامدا كه له‌مێژووی سیاسی عێراق-دا به شۆرشی ١٤ی ته‌مموزی ١٩٥٨ناسرا.\nته‌به‌قچه‌لی ده‌چێته‌وه سه‌ر بنه‌ماڵه‌یه‌كی عه‌ره‌بی سوریا كه له به‌غدا نیشته‌جێبوون. ئه‌م بنه‌ماڵه‌یه به‌وه ناسراوه كه ڕێبازی نه‌ته‌وه په‌رستیی گرتووه‌ته‌به‌ر، ته‌به‌قچه‌لی خۆیشی، وه‌كو عه‌بدولسه‌لام عارف"كه بووه سه‌رۆكی عێراق" به‌وه ناسرابوو ده‌مارێكی نه‌ته‌وه‌یی و ئیسلامی هه‌یه و خێزانه‌كه‌ی توركمان بوو.\nهاتنی نازم ته‌به‌قچه‌لی بۆ كه‌ركوك سه‌ره‌تای ده‌ستپێكردنی گیروگرفته‌كان و تێكدانی برایه‌تی دانیشتوانی كه‌ركوك بوو. به‌پێی ده‌ستێوه‌ردانی ته‌به‌قچه‌لی له‌كاروباری ئیداری و به‌پێی راپۆرته ژێر به‌ژێره‌كانی، هاتنی ئه‌و دوو رۆژ دوای شۆرشی ١٤ی ته‌مموز هه‌ر له سه‌ره‌تاوه بۆ گێڕانی ئاژاوه‌یه‌ك بوو.\nتوركمانه سوننیه‌كانی كه‌ركوك زۆرتر به‌وه ناسراون به درێژایی چه‌رخی پاشایه‌تی پێوه‌ندییان له‌گه‌ڵ ده‌سه‌ڵات به‌ده‌ستادا چاك بووه، بۆیه ئه‌وانه‌یان كه له‌سه‌رده‌می عوسمانییه‌كاندا كاربه‌ده‌ست بوون، له‌سه‌رده‌می پاشایه‌تیشدا هه‌روا به‌كاربه‌ده‌ستی مانه‌وه. سه‌ركرده‌ی نوێی فیرقه خۆیشی له‌به‌رئه‌وه‌ی له‌سه‌ر ڕێبازێكی سیاسی راستڕه‌وانه ده‌ڕۆیشت، زوو زوو له‌گه‌ڵ كۆڕ و كۆمه‌ڵه‌كانی توركمان و پیاو ماقووڵه‌كانیان له كه‌ركوك لێك نزیك بوونه‌وه. به‌تایبه‌تی ژنه‌كه‌ی توركمانی ته‌له‌عفه‌ر بوو، له‌به‌رئه‌وه‌ی لایه‌نگری توركمانه‌كانی كه‌ركوكی ده‌كرد، جڵه‌وی بۆیان شل كردو هانی سه‌ركرده‌كانی دان بێنه پێش ئه‌وه‌بوو ته‌به‌قچه‌لی زۆر جار ده‌چووه سه‌ر ده‌عوه‌تیان و له هه‌ر ئاهه‌نگێكیاندا به‌شداری ده‌كرد و به‌شێوه‌یه‌كی ڕێكوپێك له‌گه‌ڵیان كۆده‌بووه‌وه.\nله‌به‌رئه‌وه زۆرتر توركمانه‌كان له‌سه‌ر كار و وه‌زیفه‌ی خۆیان مانه‌وه. به‌پێچه‌وانه‌وه كورده‌كان له‌سه‌رده‌می ئه‌ودا كه‌وتنه به‌ر هه‌ڵمه‌تی ڕاوه‌دوونان و گرتن و گواستنه‌وه و ده‌ركردنیان له‌كار و وه‌زیفه‌تی ده‌وڵه‌ت. ئه‌و فه‌رمانده‌یه زۆر كاری كرد بۆ كه‌مكردنه‌وه‌ی پێگه‌ی سیاسی و ئیداریی كورد له‌شاره‌كه.\nدژی ئه‌وه‌بوو كوردێك سه‌رۆك شاره‌وانی بێت\nده‌رباره‌ی هه‌ڵبژاردنی به‌رێوه‌به‌ری شاره‌وانی كه‌ركوك له‌نێوان موكه‌ره‌م تاڵه‌بانی كه كورد و لایه‌نگری شیوعییه‌كان بوو، له‌گه‌ڵ سه‌ڵاحه‌دین خه‌یروڵڵای توركمان، به‌پاڵپشتی فه‌رمانده‌ی فیرقه توركمانه‌كان له‌ناو خه‌ڵكی شاردا كه‌وتنه ئیمزا كۆكردنه‌وه كه ده‌یانوت "چۆن ده‌بێت كوردێك بكرێته سه‌رۆك شاره‌وانی".\nتاقه هه‌نگاوێ كه سه‌ركرده‌ی نوێی (فیرقه) نای ئه‌وه‌بوو داوای له وه‌زاره‌تی ناوخۆی عێراق كرد سه‌رۆكه كورده‌كه‌ی شاره‌وانی له‌سه‌ر كار لابه‌رێ و سه‌رۆك شاره‌وانییه‌كی توركمان له‌جێی دانێ. ئامانجی له‌مه تێكدانی نێوان كورد و توركمان و دروستكردنی رق و كینه له‌دڵی ئه‌و نه‌ته‌وه‌یه و نانه‌وه‌ی ئاژاوه بوو.\nكه حاكم نوره‌دین واعیز بوو یه‌كێك بوو له سیما ناسراوه‌كانی ئیخوان موسلیمین له شاره‌كه‌دا، هه‌رچه‌نده به ره‌چه‌ڵه‌كیش كورده. به‌م كاره‌ی دڵی كوردی هێشان و درزێكی خسته نێو په‌یوه‌ندی كوردو توركمانه‌وه.\nته‌به‌قچه‌لی هه‌ر به‌وه‌وه نه‌وه‌ستا، له‌سه‌ر داوای مامۆستایانی توركمان رۆژی ٩-٩-١٩٥٨ هه‌ستا له‌دژی داوای"مه‌عاریفی كوردستان" كه داواكرابوو ناوه‌نده‌كه‌ی له كه‌ركوك بێت ئه‌و له‌راپۆرتێكدا بۆ هەواڵگری سه‌ربازی داوا ده‌كات، كه نابێ مه‌عاریفی كوردستان له كه‌ركوك بێت و نابێت مودیری مه‌عاریفی كه‌ركوك كورد بێت، بەبیانووی ئه‌وه‌ی كه كه‌ركوك ته‌نها شاری كوردان نییه. له‌راپۆرتێكی دیكه بۆ سه‌رووی خۆی ده‌نوسێ: "چاكترین چاره‌سه‌رێك له لیوای كه‌ركوكدا خوێندنه به‌زمانی عه‌ره‌بی"، به‌بیانوی ئه‌وه‌ی ئه‌گه‌ر كوردی بێت توركمانیش داوا ده‌كه‌ن.\nهه‌موو ده‌م نازم ته‌به‌قچه‌لی له‌راپۆرته‌كانیدا كه به‌نهێنی بۆ ده‌سه‌ڵاتدارانی ده‌نارد كه گوایه كورد له‌كه‌ركوك ئاژاوه‌گێڕن. دژایه‌تیكردنی فه‌رمانده كورده‌كانی نێو فیرقه‌ی و گۆڕینی فه‌رمانده كورده‌كان به عه‌ره‌ب، هه‌م بۆ كه‌مكردنه‌وه‌ی پێگه‌ی كورد له‌ناو سوپادا و هه‌میش ئاسانكاری و ڕێگه‌خۆشكردن بۆ ئه‌نجامدانی پلانه‌كه‌ی.\nئه‌مه جگه له‌وه‌ش كه‌وته ده‌ركردنی فه‌رمانبه‌ری كوردو گواستنه‌وه‌یان بۆ ده‌ره‌وه‌ی شاره‌كه، له‌كاتێكدا كه ئه‌و سەربازییەو ئیشی ئه‌و نه‌بوو ده‌ست وه‌ربدات له‌كاروباری به‌ڕێوه‌به‌ری و كارگێڕی. هه‌ر له‌سه‌رده‌می ئه‌ودا ده‌ستدرێژی كرایه سه‌ر به‌ڕێوه‌به‌ری قوتابخانه‌یه‌ك كه سه‌ر به شیوعییه‌كان بوو، ئه‌مكاره‌ش ده‌ستی ته‌به‌قچه‌لی تیابوو، له‌دادگایی كردنه‌كه‌شیدا چه‌ند جارێك ئاماژه بۆئه‌و ده‌ستدرێژییه كراوه.\nیه‌كێ بوو له‌و كه‌سانه‌ی دژایه‌تی گه‌ڕانه‌وه‌ی مسته‌فا بارزانی له‌یه‌كێتی سۆڤیه‌ته‌وه بۆ عێراق کردووە، داوای له‌سه‌رووی خۆی کردووە بۆ ئه‌وه‌ی ڕێگه‌ی گه‌ڕانه‌وه‌ی نه‌درێت. هه‌رچه‌نده له‌ساڵی ١٩٥٨ كاتێ شێخ ئه‌حمه‌دی بارزان- برا گه‌وره‌ی مه‌لا مسته‌فا و ژماره‌یه‌ك له‌بارزانییه‌كانیشی له‌گه‌ڵبوو گه‌ڕایه‌وه بۆ وڵات، له‌رێی گه‌ڕانه‌وه‌یدا سه‌ردانی شاری كه‌ركوكی كرد و له‌خانه‌قای سه‌ید ئه‌حمه‌د لایدا و نازم ته‌به‌قچه‌لی قائید قرقه‌ش به‌جلی سه‌ربازییه‌وه له پێشوازی شێخ ئه‌حمه‌د و بارزانییه‌كاندا بوو.\nهه‌روه‌ها له كاتی هاتنی مسته‌فا بارزانی بۆ شاری كه‌ركوك، بووه هۆی دروستكردنی ئاژاوه و پێكدادان له‌نێوان كورد و توركمانه‌كان كه سه‌رچاوه‌كان ئاماژه ده‌كه‌ن بۆ پیلانی ته‌به‌قچه‌لی له‌و كێشه‌یه‌دا، یه‌كێك بوو له‌وانه‌ی كه زانیاری ته‌واوی هه‌بوو بۆ هه‌وڵی كوشتنی بارزانی له‌كاتی هاتنی بۆ كه‌ركوك، به‌ڵام پیلانه‌كه‌ی سه‌ری نه‌گرت. له‌كاتی خۆیدا مه‌لا مه‌سته‌فا هه‌وڵێكی زۆریدا له‌لای ده‌سه‌ڵاتدارانی به‌غدا له‌پێناو دوورخستنه‌وه‌ی ته‌به‌قچه‌لی له كه‌ركوك. به‌ڵام ته‌به‌قچه‌لی كاتێ زانیاری پێگه‌یشت له‌سه‌ر دوورخستنه‌وه‌ی ناڕازی بوو. به‌مجۆره ده‌ركه‌وت كه ته‌به‌قچه‌لی بۆ گێڕانی چه‌ند رۆڵێك نێردرابوو بۆ كه‌ركوك و به‌چ شێوه‌یه‌ك كاری خۆی كرد.\nرۆڵی ته‌به‌قچه‌لی له كاره‌ساته‌كه‌ی ١٩٥٩\nنازم ته‌به‌قچه‌لی یه‌كێكه له‌وانه‌ی كه ده‌ورێكی سه‌ره‌كی بینیوه له رووداوه‌كه‌ی ساڵی ١٩٥٩ له‌كه‌ركوك، هه‌رچه‌نده له‌كاتی رووداوه‌كه له‌جێگه‌ی فیرقه‌ی دوو نه‌مابوو، به‌ڵام ئه‌و ماوه‌یه‌ی له كه‌ركوك بووه جێ په‌نجه‌ی دیاربووه بۆ تێكدانی بارودۆخه‌كه و شڵه‌ژاندنی، ئه‌و له یه‌كه‌م مانگی سه‌ركه‌وتنی كوده‌تاكه‌ی عه‌بدولكه‌ریم قاسم، عه‌مید روكن نازم ته‌به‌قچه‌لی كرایه فەرماندەی فیرقه‌ی دوو خۆیشی له ئه‌فسه‌ره ئازادیخوازه‌كان بوو، نزیكه‌ی نۆ مانگ له‌و پۆسته‌ی له كه‌ركوك مایه‌وه. به‌رده‌وام بوو تا نیسانی ١٩٥٩ كه دوای خۆی عه‌مید روكن داود جه‌نابی هاته جێگه‌ی.\nته‌به‌قچه‌لی ئه‌م ئاژاوه‌یه‌ی گێڕای ته‌نیا له‌پێناوی ئه‌وه‌دا گێڕا كه رۆڵی كورد كه‌م بكاته‌وه له‌و شاره‌دا چونكه سه‌رجه‌م ئه‌ندامانی حیزبی شیوعی له‌كه‌ركوكدا كورد بوون، هه‌روه‌ها ئیجازه‌ی باره‌گای پارتیش درابوو، ئه‌مه جگه له‌وه‌ی زۆربه‌ی به‌رپرسه‌كان چ له‌بواری ئیداری و چ له‌بواری سه‌ربازی كورد بوون. هه‌موو ئه‌مانه هۆكاربوون بۆئه‌وه‌ی ته‌به‌قچه‌لی هه‌ڵسێ به‌و كاره كه ئامانجه‌كه‌ی تێكدانی په‌یوه‌ندی كوردو توركمان بوو.\nئه‌م رووداوه دڵته‌زێنانه بوو به‌هۆی ئه‌وه‌ی كه درزێكی گه‌وره بكه‌وێته پێوه‌ندی نێوان كوردو توركمانی كه‌ركوك كه نیشانه‌ی تا ئێستاش هه‌ر ماوه. كاربه‌ده‌ستانی تیپی دووه‌می سوپای عێراق و له‌سه‌رووی هه‌مووانه‌وه فه‌رمانده‌كه‌یان نازم ته‌به‌قچه‌لی رۆڵێکی ئاشكرایان له‌خۆشكردنی ئاگری جه‌نگی نێوان لایه‌نه‌كانی ئه‌م هه‌رایه و فراوانكردنی درزی ناته‌باییه‌كاندا گێڕا.\nبۆچی عه‌بدولكه‌ریم قاسم لە سێدارەیدا؟\nته‌به‌قچه‌لی هه‌ر له‌سه‌ره‌تاوه به‌ربه‌ره‌كانێی حكومه‌ته‌كه‌ی قاسمی ده‌ركرد، له‌گه‌ڵ عه‌بدولوه‌هاب شه‌واف ڕێكه‌وت له موسڵ بۆ رووخاندنی حكومه‌ته‌كه‌ی قاسم. ته‌به‌قچه‌لی په‌یوه‌ندییه‌كی به‌تینی هه‌بوو له‌گه‌ڵ كوده‌تاكه‌ی شه‌واف له ئاداری ١٩٥٩، له‌ملاشه‌وه به‌رقیه‌ی پشتگیری بۆ كه‌ریم قاسم لێده‌دا، ئه‌مه بوه هۆی تاوانباركردنی و بانگ كرایه به‌غدا و درایه دادگای مه‌هداوی.\nپاش سه‌رنه‌كه‌وتنی هه‌وڵی كوده‌تاكه‌ی شه‌واف، زه‌عیم روكن نازم ته‌به‌قچه‌لی و ئه‌فسه‌ره‌كانی تیپی دوو هه‌موو خانه‌نشین كران و دواتر به‌تۆمه‌تی به‌شداریكردن له بزووتنه‌وه‌ی "شه‌واف" له‌دژی عه‌بدولكه‌ریم قاسم-ی سه‌رۆك كۆماری عێراق، ته‌به‌قچه‌لی و چه‌ندین ئه‌فسه‌ری پله‌باڵا له‌لایه‌ن قاسمه‌وه ده‌ستگیركران و پێشئه‌وه‌ی كوده‌تاكه‌یان سه‌ربگرێت، سه‌ری خۆیانی خواردو كه‌وتنه داوه‌كه‌وه، گیران و لیژنه‌یه‌كی لێكۆڵینه‌وه به‌تایبه‌تی بۆ كۆڵینه‌وه له‌گه‌ڵیان پێكهێنرا.\nبانگكرانه دادگای سه‌ربازی و لێپرسینه‌وه‌یان له‌گه‌ڵدا كرا. پاش چه‌ند دانیشتنێكی دادگا، فه‌رمانی ده‌ركرد بۆ لەسێدارەدانیان. وه‌ك سزایه‌كی سه‌ربازی ته‌به‌قچه‌لی و هاورێكانی سه‌ریان سفركرا و جلوبه‌رگی ئیعدام كرایه به‌ریان، وێنه‌شیان گیرا و رۆژی ١٩ی ئه‌یلولی ١٩٥٩به به‌رچاوی چه‌ندین كه‌سه‌وه خۆی و چه‌ندین ئه‌فسه‌ری پله‌باڵا گولە بارانكران.\n1-ناوچه‌ی كه‌ركووك و هه‌وڵی گۆڕینی باری نه‌ته‌وه‌یی ئه‌م ناچه‌یه، دكتۆر نوری تاڵه‌بانی: وه‌رگێرانی بۆ كوردی: محمدی مه‌لا كه‌ریم\n2- ده‌روازه‌یه‌كی مێژووییانه بۆ رووداوه‌كه‌ی ساڵی 1959\n3- گۆڤاری كه‌ركوك، ژماره (5)، ساڵی 2000


ئارام شێخ محەمەد: ئەگەر کۆمسیۆن بڕیارەکانی پەرلەمان جێبەجێ نەکات ڕووبەڕووی دادگا و لێپرسینه‌وه دەبێتەوە\nی مانگی پـێنج ٣٠, ٢٠١٨\nئارام شێخ محه‌مه‌د جێگری دووه‌می سه‌رۆكی ئه‌نجومه‌نی نوێنه‌رانی عیراقی\nئارام شێخ محه‌مه‌د جێگری دووه‌می سه‌رۆكی ئه‌نجومه‌نی نوێنه‌رانی عیراقی ده‌ڵێت" هه‌موو ئه‌و به‌ڵگانه‌ی سه‌باره‌ت به كۆمسیۆن هه‌ن ئه‌وانه‌ن كه كۆمسیۆن ناتوانێت له‌ژێر باری ده‌رچێت په‌رله‌مانی داهاتوو له‌هه‌ركاتێكدا ده‌توانێت واژۆی پێویست كۆبكاته‌و و لێپرسینه‌وه له ئه‌ندامانی كۆمسیۆنی باڵا بكات خۆ ئه‌گه‌ر په‌رله‌مانی داهاتوش نه‌یتوانی لێپێچینه‌وه له‌كۆمسیۆن بكات بۆ لێسه‌ندنه‌وه‌ی متمانه ئه‌وا به‌دڵنیایه‌وه له‌ژێر لێكۆڵینه‌وه‌ی دیوانی چاودێری دارایی و ده‌سته‌ی ده‌ست پاكی و به‌ڵگه‌كانی تر ناتوانن ڕزگاریان بێت چونكه پڕۆسه‌ی هه‌ڵبژاردن پڕۆسه‌یه‌ك بو پڕ له‌كه‌موكوڕی یاسایی، ده‌شڵێت،ئەگەر كۆمسیۆن خۆی لەبڕیارەكانی پەرلەمان بدزێتەوە بەدڵنیایی ڕووبەڕووی دادگا و لێپرسینەوە دەبێتەوە "\nئارام شێخ محه‌مه‌د له‌میانه‌ی گفتوگۆیه‌كدا له‌گه‌ڵ ژیار محه‌مه‌د له‌به‌شی كوردی ده‌نگی ئه‌مریكا سه‌باره‌ت به‌بڕیاره‌كانی عیراق سه‌باره‌ت به ئێنجامه‌كانی هه‌ڵبژاردن و شێوازی به‌ڕێوه‌چونی هه‌ڵبژاردنی(١٢) ی مانگی ڕابردوو وتی" په‌رله‌مان ده‌سه‌ڵاتی ده‌ركردنی پڕۆژه یاسای هه‌یه به‌پێی ده‌ستور وه به‌پێی یاسای كۆمسیۆن خۆی، ئێمه له پڕۆژه بڕیاره‌كه‌د له‌هه‌ندێك شوێن باسی هه‌ڵوه‌شاندنه‌وه‌ی ئه‌نجامه‌كانی هه‌ڵبژاردنمان كردوه به‌ڵام بۆ ئه‌وه‌ی كۆمسیۆن نه‌توانێت بۆ په‌رده‌پۆش كردنی خۆ دزینه‌وه له‌و خروقاتانه ئێمه پێش ئه‌وه داوامان كردوه له ١٠% ی ئه‌و سندوقانه‌مان كردووه ئگه‌ر ده‌ركه‌وت جیاوازی به‌ڕێژه‌ی له ٢٥%هه‌یه له‌گه‌ڵ ئه‌و داتایانه‌ی نێردراون ئه‌وكات داوای سه‌رله‌نوێ ئه‌ژماركردنه‌وه جیاكردنه‌وه‌ی ده‌نگه‌كان ده‌كرێت دوباره ."\nده‌رباره‌ی ئه‌وه‌ی ده‌نگۆی لێسه‌ندنه‌وه‌ی متمانه له ئه‌ندامانی كۆمسیۆنی باڵای سه‌ربه‌خۆی هه‌ڵبژاردنه‌كان چه‌نده دروسته له‌داهاتوودا په‌رله‌مانی عیراق كارێكی وا بكات؟ جێگری دووه‌می سه‌رۆكی په‌رله‌مانی عیراق وتی"جارێ زووه بڵێین متمانه له ئه‌ندامانی كۆمسیۆن ده‌سێنینه‌وه زنجیره‌یه‌ك لێكۆڵینه‌وه‌مان داناوه به‌پێی بڕیاره‌كه با ته‌واو ببن ئه‌وكات له‌سه‌ر ئه‌نجامی لێكۆڵینه‌وه‌كان ده‌توانین بڕیاری تر بده‌ین."\nده‌رباره‌ی ئه‌وه‌ی تا چه‌ند پێشبینی ده‌كه‌ن كۆمسیۆنی باڵای سه‌ربه‌خۆی هه‌ڵبژاردنه‌كانی عیراق بڕیاره‌كانی په‌رله‌مانی عیراق جێ به‌جێ بكات؟ ئارام شێخ محه‌مه‌د ڕایگه‌یاند" په‌رله‌مان به‌و حوكمه‌ی كه دامه‌زرێنه‌ری كۆمسیۆنه ته‌نها لایه‌نی یاسادانانه كه‌یاسای بۆ كۆمسیۆنیش داناوه وه ده‌ستور دیاریكردووه، كۆمسیۆن ناتوانێت خۆی بدزێته‌وه له‌جێ به‌جێ كردنی بڕیاره‌كانی په‌رله‌مان ئه‌گه‌ر كارێكی وابكات به‌دڵنیایی ڕوبه‌ڕووی دادگا و لێپرسینه‌وه ده‌بنه‌وه."\nوتیشی" خۆ ئه‌گه‌ر كۆمسیۆن مل نه‌دات بۆ لێپرسینه‌وه ئه‌وا ڕووبه‌ڕووی لێسه‌ندنه‌وه‌ی متمانه ده‌بنه‌وه و هه‌ردوو ڕێگاكه له‌به‌رده‌م په‌رله‌ماندایه."\nجێگری دووه‌می سه‌رۆكی په‌رله‌مانی عیراق جه‌ختی له‌وه‌كرده‌وه"په‌رله‌مان له‌سه‌ر دوو ئاست كارده‌كات یه‌كه‌م پێشكه‌ش كردنی تانه به‌ده‌سته‌ی دادوه‌ری دووه‌م چاودێری كردنی كاره‌كانی كۆمسیۆن و ئه‌و هه‌ڵبژاردنه‌ی ئه‌نجامدراوه ، كۆمه‌ڵێك به‌ڵگه هه‌یه له‌سه‌ر كۆمسیۆن ئێستا له‌لایه‌ن ده‌سته‌ی چاودێری دارایی و ئه‌و لیژنه‌یه‌ی ئه‌نجومه‌نی وه‌زیران لێكۆڵینه‌وه له‌سه‌ر كۆمسیۆن ده‌ستی كردووه به‌و به‌ڵگانه‌ی كه‌لایه‌نه."\nئارام شێخ محه‌مه‌د باسی له‌و به‌ڵگانه كرد كه به‌وته‌ی خۆی له‌سه‌ر كۆمسیۆنی باڵای سه‌ربه‌خۆی هه‌ڵبژاردنه‌كنی عیراق هه‌یه و وتی" گرنگترین به‌ڵگه‌ش ڕاپۆرتێكی تیمی نه‌ته‌وه یه‌كگرتووه‌كانه كه پێشكه‌شی كۆمسیۆنی كردوه له‌مانگی چوار له‌سه‌ر ئامێره‌كانی ده‌نگدان كه به‌كه‌ڵك نایه‌ن و جێگه‌ی متمانه نین و كێشه‌ی گه‌وره‌ی تێدایه ، وه به‌ڵگه‌ی ئه‌وه‌ی ده‌زگای هه‌واڵگری عیراقی ڕایگه‌یاندبوو كه له‌ماوه‌یه‌كی كه‌مدا به‌ئاسانی توانیویانه پاسۆردی ئامێره‌كان بشكێنن."\nجێگری دووه‌می سه‌رۆكی په‌رله‌مانی عیراق ئه‌وه‌شی وت"هه‌موو ئه‌و به‌ڵگانه ئه‌وانه‌ن كه كۆمسیۆن ناتوانێت له‌ژێر باری ده‌رچێت په‌رله‌مانی داهاتوو له‌هه‌ركاتێكدا ده‌توانێت واژۆی پێویست كۆبكاته‌و و لێپرسینه‌وه له ئه‌ندامانی كۆمسیۆنی باڵا بكات خۆ ئه‌گه‌ر په‌رله‌مانی داهاتوش نه‌یتوانی لێپێچینه‌وه له‌كۆمسیۆن بكات بۆ لێسه‌ندنه‌وه‌ی متمانه ئه‌وا به‌دڵنیایه‌وه له‌ژێر لێكۆڵینه‌وه‌ی دیوانی چاودێری دارایی و ده‌سته‌ی ده‌ست پاكی و به‌ڵگه‌كانی تر ناتوانن ڕزگاریان بێت چونكه پڕۆسه‌ی هه‌ڵبژاردن پڕۆسه‌یه‌ك بوو پڕ بوو له‌كه‌موكوڕی یاسایی."\nله‌باره‌ی ئه‌گه‌ری دووباره‌كردنه‌وه‌ی هه‌ڵبژاردن له‌عیراق ئارام شێخ محه‌مه‌د وتی"نازانم به‌ڕاستی هه‌ڵبژاردن دوباره ده‌كرێته‌وه یا نا چونكه ده‌كه‌وێته سه‌ر ئه‌نجامی لكۆڵینه‌وه‌كان و ئه‌ژماركردنه‌وه‌ی ده‌نگه‌كان."\nهه‌فته‌ی ڕابردوو محه‌مه‌د تۆفیق ڕه‌حیم ئه‌ندامی خانه‌ی ڕاپه‌ڕاندنی بزوتنه‌وه‌ی گۆڕان له‌گفتوگۆیه‌كدا له‌گه‌ڵ به‌شی كوردی ده‌نگی ئه‌مریكا ڕایگه‌یاندبوو" مه‌رجی ئێستای چوار لایه‌نه‌كه دووباره‌كردنه‌وه‌ی هه‌ڵبژاردنه‌كانه ئه‌وان به جیاكردنه‌وه‌ی ده‌نگه‌كان به‌ده‌ست ڕازی نابن به‌هۆی ئه‌وه‌ی هه‌فته‌یه‌كی به‌سه‌ردا تێپه‌ڕیوه " خوا ده‌یزانێت ئه‌و سندوقانه براون بۆ كوێی و چۆن ده‌سكاری كراوه."\nبه‌ڵام ئارام شێخ محه‌مه‌د ده‌ڵێت به‌حوكمی شاره‌زام له‌هه‌ڵبژاردن كه‌پێش په‌رله‌مان به‌رپرسی ژووری هه‌ڵبژاردنی بزوتنه‌وه‌ی گۆڕان بووم هه‌روها پێش ئه‌وه‌ش له ڕێكخراوی كۆمه‌ڵگای مه‌ده‌نی بووم شاره‌زایم هه‌یه ئه‌گه‌ر ده‌ستكاری سندوقه‌كانیش كرابن وه‌ك ده‌ڵێن، ئه‌وا ناتوانن به‌وشێوازه زه‌قه ده‌سكاری بكه‌ن كه بتوانن گۆڕانكاری وای تێدا بكرێت كه هه‌ست نه‌كرێت ده‌سكاری كراوه به‌به‌راورد به‌و داتایانه‌ی بڵاوكراونه‌ته‌وه له‌گه‌ڵ داتاكانی تردا ده‌توانرێت به‌راورد بكرێت."\nده‌قی وتووێژه‌كه‌ی ژیار محه‌مه‌د له‌گه‌ڵ ئارام شێخ محه‌مه‌د


له‌شـكری ئه‌مریكا ده‌ڵێت توندوتیژی له عێراق دابه‌زیوه‌ته نزمترین ئاستی\nجێـگری فه‌رمانده‌ی گشتی هێزه‌كانی ئه‌مریكا له عێراق ده‌ڵێت توندوتیژی له وڵاته‌كه‌دا دابه‌زیوه‌ته نزیمترین ئاستی له‌وه‌تای ته‌قینه‌وه‌كانی سـاڵی 2006 ی مه‌زاری ئه‌لعه‌سـكری له سامه‌ڕا ڕوویدا، ئه‌وه‌ی بووه مایه‌ی هه‌ڵـگیرسـانی كوشـتنكاری تایفی.\nڕۆژی پـێـنجشه‌ممه ژه‌نه‌ڕاڵ ڕایمۆند ئۆدێرنۆ كه له به‌غدا بۆ په‌یامنێران ده‌دوا گوتی له مانگی یه‌كه‌وه ڕێژه‌ی ئه‌و هێرشـانه‌ی له به‌غدا ده‌كرێن بۆ له‌سه‌دا 50 هاتووه‌ته خوارێ. هه‌روه‌ها قوربانیـیه سڤیلیـیه‌كانیش كه‌مبووه‌ته‌وه.\nشـایانی باسه هێزه‌كانی ئه‌مریكا له مانگی دووه‌وه له به‌غدا ده‌سـتیان به هه‌ڵمه‌تێـكی توندی ئاسایشی كردووه، وه پاشـان فراوانتریان كرد تاوه‌كو پارێزگاكانی دیكه‌ش بگرێته‌وه. ئامانجی ئه‌و هه‌ڵمه‌تانه تۆڕه تێرۆریسـتیـیه‌كانی ئه‌لقاعیده له عێراق و هه‌روها یاخیبووانی شیعه و سوننه بووه.\nله لایه‌كی دیكه‌وه له‌شـكری ئه‌مریكا ده‌ڵێت هێزه‌كانی هاوپه‌یمانان ڕۆژی پـێـنجشه‌ممه له شـاری سلێمانی ئه‌ندامێـكی هێزی تایبه‌تی ئه‌لقودسی ئێرانیان ده‌سـتگیركردووه. له‌شـكر ئه‌و كه‌سه‌ی به ڕاهێنانپـێـكردن و دابینكردنی چه‌ك بۆ یاخیبووان له عێراق گوناهبار ده‌كات.\nكاربه‌ده‌سـتانی عێراقی هه‌رێمه‌كه ده‌ڵێن ئه‌و كه‌سه‌ی كه له‌لایه‌ن هێزه‌كانی ئه‌مریكاوه ده‌ستگیركراوه یه‌كێـكه له ئه‌ندامانی شـاندێـكی بازرگانی ئێرانی.


لەژێر فشارى تۆڕە کۆمەڵایەتییەکان پێشنیازە یاسای هێما نیشتمانی و نەتەوەییەكان راگیرا\n2020.10.23 - 17:24\nپێشنیازە یاسای هێما نیشتمانی و نەتەوەییەكان لەلیژنەی یاسایی پەرلەمانی كوردستان بەهۆی بوونی چەند تێبینییەكیان لەسەری، راگیراوە.\nبەگوێرەى زانیارییەكانی ناس كورد كە لەسەرچاوەیەكی لیژنەی یاسایی پەرلەمانی كوردستانەوە دەستیكەوتوون، ئەو پێشنیازە یاسایە گەیشتۆتە لیژنەكەیان و نەگەیشتۆتە لیژنەكانی دیكە، بەڵام بەهۆی تێبینییان لەسەر چەند بڕگەیەكی نێو پێشنیازەكە رایانگرتووە تا كاتێكی نادیار، چونكە پێیانوایە ئەو پێشنیازە بۆ دۆخی ئێستای كوردستان لەبار نییە.\nسەرچاوەكەی ناس وتی "رای جیاواز لەسەر كۆی گشتی پێشنیازەكە هەیە، باس لەوە دەكات ئەگەر سوكایەتی و بێڕێزی بەهێما نیشتمانییەكان و ئاڵا و كەسایەتی شۆڕشگێرش بكرێت ئەو كەسە حەوت ساڵ زیندانی دەكرێت، پێمانوایە ئەوە ئازادی رادەربڕین بەرتەسك دەكاتەوە، رەنگە بەو پاساوە چالاكوان و رۆژنامەنووسان دەستگیر بكرێن".\nئەو پێشنیازە یاسایە لەلایەن فراکسیۆنى پارتییەوە پێشكەشكراوە، پێشتریش فراكسیۆنەكانی یەكێتی و گۆڕان لەپەرلەمانی كوردستان لە دوو لێدوانی جیادا بۆ ناس كورد هەڵوێستی خۆیان لەو بارەیەوە خستبووەڕوو كە لەم قۆناغەدا لەگەڵ ئەو پێشنیازەدا نین.\nئاڕنۆڵد لەژێر نەشتەرگەرییەکى قورسدا..لەژووری چاودێری چڕە\n2020.10.24 - 20:40\nیاسای خانەنشینی هەموار دەکرێتەوە بۆ ئەوەى مامەڵەى خانەنشینی دوانەکەوێت\n2020.10.31 - 08:43\nیاسای دادگای فیدراڵی دەگەڕێتەوە ناو گۆڕەپانى پەرلەمان\n2020.10.26 - 09:03\nدارایی پەرلەمانی لەبارەى موچەى فەرمانبەرانەوە: بەمشێوەیە یاسای قەرزەکان تێناپەڕێنین\n2020.10.25 - 14:28\nسەرۆک کۆمار داواى تێپەڕاندنى یاسایەک دەکات\n2020.10.24 - 17:59\n2021.05.06 - 21:13


مێژووی دروستبوونی ئەم دوكانە دەگەڕێتەوە بۆ ساڵی 1900ی زاینی – Knwe.org\nسەرەکی » زانست » مێژووی دروستبوونی ئەم دوكانە دەگەڕێتەوە بۆ ساڵی 1900ی زاینیپەڕە 1\nلە دوكانی حاجی عارفی عەتارەوە بۆ حاجی ئەحمەدی عەتار\nمێژووی دروستبوونی ئەم دوكانە دەگەڕێتەوە بۆ ساڵی 1900ی زاینی\nشاری سلێمانی هەر لە سەرەتای دروست بوونیەوە چەندین كەسایەتی ناسراو و، چەندین خاوەن پیشەی جۆراوجۆر رووی تێكردووە، یەكێك لە پیشە بەرچاو و گرنگەكان بۆ ئەوكاتە و، ئێستاشی لەگەڵدابێت، پیشەی دوكانداری (عەتاری)یە، كە لە بنەڕەتدا وشەی (عەتاری ) بە مانای (عطار) واتە بۆن دێت، ئیدی بۆنی گیا و گوڵ و بخورد و جۆرەكانی بەهارات، كە هەر لە كۆنەوە شاری سلێمانی بەردەوام هەموو جۆرەكانی بەهاراتیان بەكارهێناوە و عاشقێكی سەرسەختی خواردنی جۆرەكانی بەهارات بوون، جوان بەكارهێنان و برەودان بەو جۆرە خواردنە تونەمەنیانە، دەستڕەنگینی خانمانی ئەم شارەی لێ كەوتۆتەوە، كە زۆر خواردنی دەستیان خۆشبێت و،ئەو خواردەمەنیانەی لێی ئەنێن، بەتام و بەلەزەت بێت، بە تایبەتی كفتەی سابوونكەرانی و سەروپێ و شفتەو كوبە و شێخ مەحشی و كنگر بە ماسی و خۆشكردنی خودی ماسی و سنگەو بەرد نانی و ترش و خوێكردنی بە شێوازی جوان، هەروەها سەمەنی و جەڵسوتە و ترخێنە و گەنمەكوتاو و… هتد، كە زۆرێك لەم خواردنانە بە مۆركی دەستڕەنگینی ژنانی سلێمانی دادەنرێ و، شوێن و ناوچە و شارەكانی تری كوردستان، ئەگەر چی لە خانمی ئەم ئەم شارەوە خولیای بوون و فێری بوون، بەڵام هەر ناوچە و بەگوێرەی ویست و تەقالیدی خۆی ئەنجامیان ئەداو لەزەت و خۆشیەكەی هیچ كات وەك ئەوانە نیە كە لە شاری سلێمانی ئامادە دەكرێت.\nدوكانی (عەتاری) لەم شارەدا سەر بۆردەی شاكارە جوانەكانە بۆ دەستەبەركردنی سەرجەم ئەو پێداویستیانەی كە ماڵ پێویستی پێی هەیە، دەوڵەمەندی دوكانی عەتاری چەندین بەیت و حەزورە و شاكاری جوانی لە بارەوە وتراوە، بۆ نموونە لای خۆمان وتراوە، ئەوەی تۆ ئەتەوێ لە قوتوی هیچ عەتارێكا نییە، مەبەست لەوەیە دوكانی عەتاری هەموو جۆرە كەرەستەو شمەكێكی تیا دەستدەكەوێت، بە تایبەتی ئەو كەلوپەلانەی كە ژن رۆژانە بەكاریان دەهێنێت، وتراویشە ئەڵێی دوكانی عەتارییە سەری كوێرە ماری هەیە هەر بۆیە پیشەی (عەتار)ی بۆ هەموو سەردەمەكان گرنگی و تایبەتمەندی خۆی هەبووە، دیارە لە شاری سلێمانی شاری بەها جوان و ناوەندی رۆشنبیری دوكانی (حاجی عارف)ی عەتار، دوكانێكی دێرینی ئەم شارەیە و نزیكەی زیاتر لە سەدەیەكە هەیە، لە ئێستادا حاجی (ئەحمەدی عەتار) ئەم دوكانە جوان و بەناو بانگەی شاری سلێمانی بەڕێوە دەبات، لە چاوپێكەوتنێكی رۆژنامەی كوردستانی نوێ دا سەبارەت بە مێژوویی ئەم دوكانە ناوازەیەی ئەم شارە و پیشەی عەتاری دەرگای بەڕووی قسەكانماندا كردەوە و پێی وتین:\nمێژوویەك زیاتر لە یەك سەدە\n_ پێشەكی وشەی (عەتاری) بە مانای بۆن دێت، مەبەست لە بۆنی گیاوگوڵ و بخوردو جۆرەكانی بەهاراتە لە دوكانی عەتاریدا و ئەو كاتەی كە سلێمان پاشای بابان، شاری سلێمانیان دروست كرد، چەندین گوزەر و شوێنی تایبەتیشیان دروستكرد بۆ پیشە جۆراوجۆرەكان، وەك (گوزەری ئاسنگەرەكان و، كۆپان درۆكان و، مزگەرو هەلاجەكان و… هتد)، یەكێكیش لەو پیشە جوانانەی لەگەڵ خۆیان هێناویانە ناو ئەم شارە خۆشەویستەوە پیشەی (عەتاری) بوو، بە پێی ئەو سەردەمەی شاری سلێمانی دوكانی (عەتاری) كۆكردنەوەی پێداویستیەكانی ژیانی رۆژانەی سلێمانی و گوندەكانی دەوروبەری بوو، ئەو كەرەستانەی زۆر پێویست بوو بۆ ئەو رۆژگارە بریتی بوو لە: بەهارات، بلوری چرا، مشاری باخ بڕین، رەحەتی نەوت، تەڵەی مشك، چەندین جۆری تر كە خەڵك لەو سەردەمەدا پێویستی پێی هەبووە، من ئەتوانم بیشوبهێنم بە سوپەرماركێتی ئێستا، لەپاڵ ئەمەشدا وەكو بۆماوەیی دەرمانی چارەسەركردنی هەندێك نەخۆشی ئەوسای تیابوو وەك نەخۆشیەكانی، (چاوو پێست و سك ئێشە … هتد) ئەویش بەهۆی كەمی داوو دەرمان لەو كاتانەدا بۆ شار و بەتایبەتی گوندنشینەكان، بە تایبەتیش لەساڵانی سیەكان و چلەكاندا، خەڵك زیاتر پەنایان بۆ دوكانی (عەتاری) بردووە، یەكێكیش لەو دوكانە ناودارو پڕ كەرەستەكانی ئەو سەردەمەی شاری سلێمانی، دوكانی حاجی (عارف) برنوتی بووە كە مێژووەكەی ئەگەڕێتەوە بۆ زیاتر لە سەدەیەك، كە لەگەڵ دروستكردنی قەیسەری نەقیب و گوزەری ئاسنگەرەكان و شوێنی پێشەوەرەكان بە گشتی دوكانی حاجی (عارف) برنوتیش دروست كرا.\n*حاجی ئەحمەدی عەتار لە درێژەی قسەكانیدا ئاماژەی بەوەدا هەر لەو سەردەمەدا لە بەردەم دوكانەكەی حاجی (عارف)دا حەوزە وشكەكە دروستكرابوو كە حەوزێكی مام ناوەندی بوو، خەڵكی گوندەكان كە شتومەكەكانیان ساغ ئەكردەوە لای ئەم حەوزە پشویان ئەدا تا پێداویستیەكانیان لە بازاڕ ئەكڕی و بەرەو گوندەكانیان ئەگەڕانەوە.\n*هەروەها حاجی ئەحمەدی (عەتار) سەبارەت بە دراوی ئەوكاتە دەڵێ: كار بە عانە و فلس كراوە بەهای دراو زۆر بەنرخ بووە هەروەها سەبارەت بە كێشانەی تەرازووش ئەڵێ بریتی بووە لەم كێشانانە كە شمەكیان پێ كێشاوە (ئەلیرەم، ئیزرەم، ئێگرەم، بێژرەم، هۆقە و… هتد) ، سەبارەت بە جلوبەرگی خەڵك و ژیان و گوزەرانی خەڵكێش ئاماژەی بۆ ئەوە كردو وتی:\n_ خەڵك بە گشتی هەژار و كەم دەست بووە، كەسایەتیە ناسراو و پیاو ماقوڵەكانی ئەو سەردەمە بە گشتی كەوا و سەڵتەیان لەبەركردووە لاوەكانیش ستارخانی و شەرواڵ و مرادخانیان لەبەركردووە.\nخانمانیش جگە لەوەی بۆ بازاڕكردن عەباو پەچەیان پۆشیوە بە گشتی جلوبەرگی كوردی ژنانەیان لەبەركردووەو بەسەریشیدا كەوای ناو لۆكە و دەسماڵیان داوە بەسەردا، هەروەها بۆ جوانی و شۆخ و شەنگیشیان كڵاوی (فێستیان) لەسەر ئەكرد لەگەڵ سەروبەست، ئەیانڕازاندەوە بە موروی رەنگاورەنگ یان بە سكەی پەهلەوی.\nتواندنەوەی بەردی گورچیلە\n*حاجی ئەحمەدی عەتار هەر دەڵێت: زۆربەی ئەو دەرمانانەی خەڵك دێت بۆ كڕینیان بەدەستی خۆمان دەیانگرینەوە كە لەچەند بوارێكدا زیاتر نیە بەپێی ئەو زانیاری و زانستەی كە هەمانە، كە هەر خۆشم دەرچووی كۆلێژم لەبەشی كیمیا، كە خۆی دەبینێتەوە لە دەرمانسازی، واتە دروستكردنی دەرمان، (جماعات الكیمیاییە)، بواری دروستكردنی ئەو دەرمانانەی ئەنجامی ئەدەین، بۆ روتاندنەوەی قژ و گۆڕینی رەنگی قژ و تواندنەوەی بەردی گورچیلە و لابردنی پەڵە و زیبكە و چارەسەركردنی بیرۆو…هتد.\nزۆربەی مشتەرییەكانمان بریتیە لە خانمان كە دێن داوای دەرمانی چارەسەر و جوانكاری و بەهێزكردنی قژ و هەندێك نەخۆشی خانمان دەكەن، ئەتوانم بڵێم ئەوەی كە خەڵكی ئەم شارە جوانەیە بەخەڵكی گوندنشینەكانیشەوە تەنانەت ئەو خانمانەش كە لە دەرەوەی وڵات ئەگەڕێنەوە، دێنە لامان كاتێك چارەسەریان ئەدەینێ و سوودی لێ ئەبینن، دەبنە مشتەریمان و بەردەوام دەبن لە سەردانیكردنمان، بۆ وەرگرتنی هەر چارەسەرێك كە پێویستیان پێی هەبێت، بۆ ئەم رۆژگارەی ئەمڕۆش كە ڤایرۆسی كرۆنا كوردیشی لێ بێبەش نەبووە، توانیومانە بە تێكەڵاوكردنی چەند گیایەك، ئازاری ئەوانە كەم بكەینەوە كە هەڵگری ئەو ڤایرۆسەن، بەتایبەتی ئەوانەی كۆكەی زۆر و تەنگەنەفەسیان هەیە، خۆشبەختانە وەك چارەسەر نەخۆش بەكاریهێناوە.\n100 جۆر گژوگیا هەیە\n*حاجی ئەحمەدی عەتار ئاماژەی بەوەدا: لەساڵی 1981 ەوە لەو دوكانەدا لەگەڵ حاجی عارف بڕنوتی هاوبەشن پێكەوە و وەك دوو برا یان دوو خۆشەویست یان وەك كوڕ و باوك بێ هیچ كێشەیەك كاریان كردووە و دەشڵێت ئەو گوندانەی دەورووبەری سلێمانی كە بە بەردەوامی سەردانی ئێمەیان كردووە، بریتین لە (گوندەكانی ناوچەی قەرەداغ و شارەزوور و شارباژێڕ و دۆڵی جافایەتی و تەواوی گوندەكانی تری دەوروبەری شاری سلێمانی)، لەكاتی هاتنیشیاندا بۆلامان هەر خەڵكی ناوچەیەك و بەپێی جۆری ئەو گژوگیا و گوڵەی كە هەیانبووە، بۆیان ئەهێناین بە پارە لێمان وەرئەگرتن، كە ئەوكات چەندێك زۆر بوایە پارەی كڕینی لە دینار تێپەڕی نەدەكرد، ئێمەش بۆ دروستكردنی دەرمان بەكارماندەهێنا،.. هەروەها وتیشی: ئەو سەردەمە دەرمانەكانمان لەم گوڵ و گیایانە دروست دەكرد بەم شێوەیە:\n_ گوڵە بەیبوون/ بۆ سك ئێشە و چاوئێشە بەكارئەهێنرا.\n_ گوڵە وەنەوشە/ بۆ كۆكە و تەنگەنەفەسی و قوڕگ ئێشە.\n_ قەیتەران/ بۆ ئازاری گورچیلە.\n_ بنێشتە تاڵ/ بۆ چاكبوونەوەی برین و ئازاری گەدە.\nبەڵام لە ئێستادا ئەو دەرمانانە بە شێوەیەكی زانستیانە زیادی كردووە، كە زیاترە لە (100) جۆر گژوگیایە، كە سەرجەمیان تایبەتمەندی خۆیان هەیە و هەریەكەیان بۆ بوارێك بەكاردەهێنرێت.\n* حاجی ئەحمەدی عەتار یەكێكە لەو كەسایەتیە جوان و گەورانەی ئەم شارە و خەڵكەكەشی زۆر خۆشدەوێ و هەمیشە لەهەوڵی خزمەتكردنیان و پاراستنی كلتووری ئەو شارەیە هەر بۆیە بۆ مانەوەی ئەم نازناوە جوانە و دوای ئەوەی زانی كاڵا بەقەدەر باڵا توانیویەتی وەك پێویست خزمەتی خەڵكی ئەم شارە و دەوروبەری بكات، توانی پەرەی زیاتر بەم پیشە كوردەواریە بدات و بەشێوازێكی جوانتر و زانستیانەتر دوكانەكە گەورە بكات و هاوشێوەی پێشانگایەكی گیایی لێ بكات.\nهەر بۆیە بەڕێزیان دەڵین: ئەوەی كە هەیە و نیە ئێمە توانیومانە لە دوكانەكەدا پیشانی بدەین وەك پێشانگایەكی گیایی رۆژانەش خەڵكی سوودی لێ ئەبینن، بۆ هەر چ نەخۆشیەك چارەسەری گونجاوی تیا دەست ئەكەوێت، زۆرێكیش تەنها دێت ئەیەوێت بە چاوی خۆی ئەو چارەسەر و گیایانە ببینێت، وتیشی ئەگەرچی بوارەكە چوار ساڵە پەرەمان پێداوە و دوكانەكەشمان بۆ گەورە كردووە، وە هەموو گژوگیا و دەرمانێكمان تێدا داناوە لە هەوڵداین باشتر و باشتری بكەین، رۆژانە كەناڵ و ماڵپەڕەكان سەردانمان ئەكەن، هیوادارین زیاتر خەڵك ئەم دوكانە بناسێت لە سلێمانی و دەرەوەی سلێمانیش، تەنیا و تەنیا بۆ ئەوەی بتوانین خزمەتی زیاتری هاووڵاتیانی خۆمان بكەین.\n*لە دواین وێستگەی قسەكانیدا، حاجی ئەحمەدی عەتار وتی:\n_ راستە ئێمە پارە وەرئەگرین، بەڵام رەمزیە و شتەكانمان زۆر هەرزانە، وتیشی: یەكێك لە مامۆستاكانی بەشی كشتوكاڵی سلێمانی بەناوی (م.أ) كە دكتۆرای هێنا لەبواری بێهۆشكاری لەسەر گیایەك پێی دەوترێت (عشب البنج) كە كوردیەكەی (خەربەنگ)ە من هاوكاری بووم، بۆ ئەو گوڵ و گیایە، لەكاتی گوڵەكەیەوە تا ئەو كاتەی بوو بە تۆو، لەگەڵیدا سەردانی شوێنی گیاكەمان كرد كە دەستنیشانمان كردبوو، بۆ نووسینەوەی ئەو زانستەی هەیەتی لەسەری، چونكە بەڕێزیان گوڵەكەیان نەدەناسی، هەمان شتیشمان بۆ خوێندكارەكەی ئەنجامدا، كە خۆشبەختانە بە سانایی دكتۆراكەی بەدەستهێنا.\n*ئاماژەی بەوەشدا: رۆژانە خوێندكارەكانی بەشی كۆلێژی كشتوكاڵ سەردانمان ئەكەن، بۆ وەرگرتنی زانیاری ئەو گوڵانەی كە هەریەكێكیان لەلایەن مامۆستاكەیانەوە بۆیان دەستنیشانكراوە، ئێمەش بەدڵی فراوانەوە زانیاریان لەسەر گوڵەكان ئەدەینێ و ئەوانیش راپۆرتی لەسەر ئەكەن.\n*ماوەتەوە بڵێین: حاجی ئەحمەدی عەتار لە ساڵی 1962 لە پێنجوێنی سەوز لەدایكبووە، تا چواری دواناوەندی لە پێنجوێن و شەشی ئامادەیی لە سلێمانی تەواوكردووە، دواتر لە كەركوك بەشی كیمیای لە زانكۆی كەركوك تەواوكردووە.


خانەی راپەڕاندن و ئەرکی نوێ\nبابه‌کر دڕه‌یی - 10-09-2019 - 2512 جار خوێندراوەتەوە\nلەم چەند رۆژەی داهاتودا هەڵبژاردنی خانەی راپەڕاندنی بزوتنەوەی گۆڕان ئەنجام دەدرێت و بزوتنەوەکە دەبێتە خاوەنی رێبەریەکی تازەهەڵبژێراو کە بڕیارو پەسەندکراوەکانی جڤاتی نیشتمانیی بزوتنەوەی گۆڕان بێ کەم و زیاد جێبەجێ دەکات.\nپاش کۆچی دوایی کاک نەوشیروان، ئێمە کەوتینە قۆناغێکی سەختەوە: قۆناغێک کە هەر حیزب و دەوڵەتێک دوای کۆچی رێبەرێکی کاریزمایی و دەگمەن پیای تێدەپەڕێت.. کاک نەوشیروان بۆ گۆڕان وەک درەختێکی مەزن بو.. سێبەرەکەی هەموانی دەگرتەوەو ئۆکسجینی پێویستی بەهەموان دەبەخشی‌و، بە یەکسانی ئیرادەو دیدی رۆشن و ستراتیژو، لەسەروی هەمو ئەوانەوە رۆشنایی‌و خۆشەویستیەکی راستگۆیانەی دەبەخشییە هاوڕێ و میوانەکانی و وەک مرۆڤ دیاردەیەکی بێوێنەو بێهاوتا بو کە بەداخەوە هەرگیز دوبارە نابێتەوە.\nدوای کۆچی ئەو، لیژنەی راوێژ هەبو کە زۆرینەی هەڵسوڕاوە سەرەکییەکانی لە خۆیدا کۆدەکردەوە. ئەم لیژنەیە ئەرکێکی قورسی کەوتە سەرشان کە چۆنچۆنی بەتاڵی شوێنی رابەری کۆچکردو پڕبکاتەوە؟ گفتوگۆی زۆر کران، سەرەنجام و دوای پێداگری جدی ژمارەیەک لە هەڵسوڕاوان، بڕیاردرا کە خانەی راپەڕاندن‌و رێکخەری گشتی، بەپێی دەستور پێکبێ و بزوتنەوەکەمان لە بێ سەری رزگاری ببێ.\nخانەی راپەڕاندنی دوای کۆچی کاک نەوشیروان دەزگایەک بو کە ئەرکی سەنگین و مێژویی کەوتە سەرشان لەوانە:\nراگرتن و هێشتنەوەی بزوتنەوەکە بە یەکگرتویی،\nراوەستان بەرامبەر کێشە سیاسییە زۆرەکانی وڵات لەبابەتی ریفراندۆم و شەڕی داعش و دیسان پاراستنی گۆڕان لە دابەشبون و جیابونەوە،\nبەشداربون لە هەڵبژاردنە پەرلەمانییەکان و هەوڵدان بۆ رێگری لە کەوتن و لاوازبون.\nخانەی راپەڕاندنی بزوتنەوەی گۆڕان لە دو ساڵی رابردودا هەوڵیدا کە ئەو ئەرکانەی خۆی بەپێی تواناو تێگەیشتنی لە روداوەکان چارەسەر بکات. هەوڵەکانی خانە روبەڕوی رەخنەی زۆری دەنگدەران و هەڵسوڕاوان بوەوە، بەڵام سەرباری کۆی رەخنەکان یەک سەرکەوتنی گرنگ و شایان بۆ خانەی راپەڕاندنی گۆڕان تۆمار دەکرێت ئەویش ئەوەیە کە توانی بەهێمنی و بە سیاسەتێکی پڕ لە ئەزمونەوە، بزوتنەوەکە لە دابەشبون بپارێزێ و بەرگەی رەخنەکان بگرێ و هەرگیز نەکەوێتە داوی کاردانەوەو شەڕی میدیایی لەگەڵ هیچ لایەن و گروپێک.\nخانەی راپەڕاندنی ئێستامان توانی گۆڕان لە قۆناغی ترسناکی دوای کۆچی نەوشیروان مستەفاوە بگوازێتەوە بۆ قۆناغی ئامادەسازیی بۆ هەستانەوەو رێکخستنەوەی جوڵانەوەکەو دیاریکردنەوەی لێپرسراوانی ژورەکان و شەڕی داهاتوی هەڵبژاردنی پەرلەمانی و حکومەتە لۆکاڵیەکان.\nئەوان رۆڵی خۆیان بە رێزەوە وازی کردوەو ئەوەی لە تواناو وزەیان بوە سەرفیان کردوە.\nئەرکی خانەی راپەڕاندنی نوێی گۆڕان ئەوەیە، کە ئەو دەزگا گرنگەی بەناوی بزوتنەی گۆڕان وەک میراتێکی سیاسی ئامادە لە نەوشیروان مستەفاو هاوڕێکانی پێش خۆیانەوە وەری دەگرن، بخەنەگەڕ بۆ:\nبەدەستهێنانەوەی دەنگی خەڵکی کوردستان و بەهێزکردنەوەی پەرلەمانیی گۆڕان.\nهەوڵدانی جدی بۆ چاکسازیی و خۆشکردنی ژیانی خەڵک و قایمکردنی دەزگاو دامەزراوەکان.\nپڕکردنەوەی شوێنی بەتاڵی دەزگاکانی خودی گۆڕان و بنیاتنانی تەماسێکی ڕۆژانەو پڕ لە خۆشەویستی لەگەڵ خەڵک بەگشتیی و دەنگدەرانی گۆڕان بەتایبەتی.\nچاوەڕێین لەم رۆژانەی دادێن خانەیەک بۆ بزوتنەوەکەمان هەڵبژێردرێ، کە پارێزگاری لە میراتی سیاسی هاوڕێکانی پێش خۆی بکات و لە ئاستی ئەوەشدابێ کە بە بەرچاوڕونیەوە هەنگاوەکانی بنێ و بزانێ ئەم گەلە چی پێویستەو خواستە ئەسڵیەکانی چین و چۆن بۆی دەستەبەر دەکات.


کوردیپێدیا - کوژرانی چوار ژن لە شاری کرماشان\n📝 کوژرانی چوار ژن لە شاری کرماشان | پۆل: بەڵگەنامەکان | زمانی بابەت: 🏳 کوردیی ناوەڕاست\nبەپێی ئەو زانیاریانەی بە کۆمەڵەی مافی مرۆڤی کوردستانکۆمەڵەی مافی مرۆڤی کوردستان گێشتوە لە هەینی 22ی بەفرانباری 2717ی کوردی لە شاری کرماشانکرماشان ە باخچەی فردۆسی ئەوشارە، لە ئاکامی دەستڕێژی تفەنگ بۆ سەر چوار ئەندامی یەک بنەماڵە کە پێک هاتبون لە دایک و سێ کچ دەبنە قوربانی و گیانیان بەو هۆیەوە لەدەست دەدەن.\n#کۆمەڵەی مافی مرۆڤی کوردستان | #کرماشان | #12-01-2018 |\n➕ ئەم بابەتە لەلایەن: (م. ب.)ەوە لە: Jan 15 2018 10:59AM تۆمارکراوە


پیلانی رەشی توركیە بۆ كۆبانێ ئاشكرا بوو / بە وێنە – زاگرۆس پۆست\nماڵەوە / کوردستان / پیلانی رەشی توركیە بۆ كۆبانێ ئاشكرا بوو / بە وێنە\nپیلانی رەشی توركیە بۆ كۆبانێ ئاشكرا بوو / بە وێنە\nشه‌ممه 25 تشرینی یه‌كه‌م 2014\tکوردستان, هەواڵ 185 جار خوێنراوه‌ته‌وه\nتوركیا بەنیازە گروپێك بەناوی سپای ئازادی سوریە و بە بیانووی ھاوكاریكردنی شەڕڤانانی كورد ڕەوانەی كۆبانێ بكات، لە وێنەیەكیشدا دەردەكەوێت سەركردەی ئەو گروپەی كە توركیە تەیاریانی كردووە و بەنیازە رەوانی كۆبانێ بكات، لەگەڵ چەكدارانی داعشدا وێنەی گرتووە.\nلەپرێس كۆنفرانسێكدا لەشاری تالینی پایتەختی ئیستوانیا، ڕەجەب تەیب ئەردۆغانی سەرۆك كۆماری توركیە ئاشكرایكرد، كوردانی رۆژئاوای كوردستان ڕازییبوون لەسەر ئەوەی ھەزارو ٣٠٠ سەربازی سپای ئازادی سوریە بەھانایانەوە بێت لەكۆبانێ لەپاڵ ئەو ھێزەی پێشمەرگەی ھەرێمی كوردستاندا كە بڕیارە بچنە ئەوشارە.\nبەڵام دوابەدوای ئەم لێدوانەی ئەردۆغان، ساڵح موسلم هاوسەرۆكی پەیەدە ئەو ئیدعایەی بەدرۆدا خستەوە و رایگەیاند كە بە هیچ شێوەیەكی ئیزن بە سپای ئازادی سوریە نادەین بێتە كۆبانێ.\nئەم پیلانەی توركیە لە كاتێكدا ئاشكرا دەبێت كە، كۆمەڵگای جیهانی بەرانبەر بە هەڵوێستەكانی توركیە سەبارەت بە داعش و هێرشی ئەو گرووپە بۆ سەر شاری كۆبانێ، ناڕازین و بەردەوام داوای پێداچوونەوە بە هەڵوێستی نادروست ئەو وڵاتە دەكەن.\nشایانی باسە، بڕیارە سبەینێ یەكشەممە 4ی مانگی رەزبەر هێزێكی 200 كەسی هێزی پێشمەرگەی باشووری كوردستان بە چەكی قورس رەوانەی كۆبانێ بكرێن و هەواڵەكان باس لەوە دەكات كە ئەگەری ئەوە لە ئارادایە كە لە ماوەی رۆژانی دواتردا هێزێكی زۆرتری پێشمەرگە بڕۆنە كۆبانێ.


شەهیدان – پەژاک\n| ڕێکەوت: 07.08.2021\nلە رێکەوتی ٧. /٠٨/ ٢٠١٩ لە بۆردومانی فڕۆکە جەنگییەکانی دەوڵەتی فاشیستی تورکیە و هاوکاری ئێران و دەستی ب ...\nلە رێکەوتی ٧. /٠٨/ ٢٠١٩ لە بۆردومانی فڕۆکە جەنگییەکانی دەوڵەتی فاشیستی تورکیە و هاوکاری ئێران و دەستی بە کرێگیراوەکانی کورد، ٧ کادیری پێشەنگی تەڤگەرەکەمان و دوو وڵاتپارێزی کورد لە کاتێکدا کە خەریکی ...\n| ڕێکەوت: 15.04.2021\nلە رێکەوتی ١٣/٠٤/٢٠١٦ جارێکیتر رووی تروریست و دژە کوردی دەوڵەتی داگیرکەری ئێران خۆی نواند و لە ناوچەی پێن ...\nلە رێکەوتی ١٣/٠٤/٢٠١٦ جارێکیتر رووی تروریست و دژە کوردی دەوڵەتی داگیرکەری ئێران خۆی نواند و لە ناوچەی پێنجوێن لە باشووری کوردستان، دوو تێکۆشەر و وڵاتپارێزی باشووری کوردستانی بەناوەکانی کەماڵ شێخ سادێق ...\n| ڕێکەوت: 07.09.2019\nمێژوی گەلی کورد، لێوانلێوە لە شەڕ، کوشتن، ئەنفال، ماڵوێرانی و کۆمەڵکوژی. لەلایەن داگیرکەرانی کوردستانەوە، ...\nمێژوی گەلی کورد، لێوانلێوە لە شەڕ، کوشتن، ئەنفال، ماڵوێرانی و کۆمەڵکوژی. لەلایەن داگیرکەرانی کوردستانەوە، پیلانی ئەوە داڕێژراوە کە کورد و کوردستان لەسەر ئەم جۆگرافیایە بسڕنەوە. بەڵام لە بەرامبەر ئەو د ...


📷 عەبدولرەزاق فەیلی و کریس کۆچێرا.. چۆمان 1973 Изображение и описание\n📅 Добавлен Apr 12 2014 9:26AM\n👁 Этот пункт был просмотрен раз 12,779\n... [ Больше... 👁] ✖ ✖ 0 0 ✔ 70% ✍ H.B. 12-4-2014 9:26:29\n👁 Этот пункт был просмотрен раз 30,911\n📷 کریس کۆچێرا، حاکم رزگار و ستیڤان شەمزینی Изображение и описание\n📅 Добавлен Sep 11 2012 9:23PM\n👁 Этот пункт был просмотрен раз 13,271\nبەهاری 2008 [ Больше... 👁] ✖ ✖ 0 0 ✔ 68% ✍ H.B. 11-9-2012 21:23:28\n📷 کرێس کۆچێرا و مام جەلال تاڵەبانی Изображение и описание\n📅 Добавлен Oct 4 2017 9:33PM\n👁 Этот пункт был просмотрен раз 6,865\n... [ Больше... 👁] ✖ ✖ 0 2 ✔ 68% ✍ H.B. 4-10-2017 21:33:28\n📊 Статистика Статьи 382,991\n| Время создания страницы: 8,283 секунд!


خولی نایابی ئینگلتەرا - وێست هام یونایتد vs لێیستەر ستی - Soccer - Yariga - Results, fixtures, tables and statistics\nبێرنلی vs. سوانزی ستی وێست برۆمیچ ئالبیۆن vs. چێڵسی مانچێستەر یونایتد vs. نیوکاسڵ یونایتد واتفۆرد vs. وێست هام یونایتد برایتۆن و هۆڤ ئالبیۆن vs. ستۆک ستی وێست هام یونایتد vs. لێیستەر ستی سوانزی ستی vs. ئەی ئێف سی بۆرنێماوس نیوکاسڵ یونایتد vs. واتفۆرد مانچێستەر یونایتد vs. برایتۆن و هۆڤ ئالبیۆن کریستاڵ پاڵاس vs. ستۆک ستی\nوێست هام یونایتد vs لێیستەر ستی 1-1\nش. کۆیاتێ (G) 45' (دروستکرا لە لایەن: M. Lanzini)\n'69 بۆ ئا.ئایۆ\n'90+2 بۆ ئیـ.سلێمانی\n'70 بۆ B. Chilwell\n'90+4 بۆ D. Sakho\n'70 بۆ R. Mahrez\n'90+2 بۆ D. Gray\n'90+4 بۆ ئا.ماسواکۆ\n8 ش. کۆیاتێ 45'\n15 D. Sakho بۆ ئا.ماسواکۆ 90+4'\n20 ئا.ئایۆ بۆ مارکۆ ئارناوتۆڤیچ 69' 79'\n3 B. Chilwell بۆ R. Mahrez 70'\n19 ئیـ.سلێمانی بۆ D. Gray 90+2'\n29/12/18 EPL لێیستەر ستی 0 - 1 کاردیف ستی بینینی ڕووداوەکان زانیاری زیاتر لەسەر ئەم یارییە\n01/01/19 EPL ئێڤەرتۆن 0 - 1 لێیستەر ستی بینینی ڕووداوەکان زانیاری زیاتر لەسەر ئەم یارییە\n06/01/19 FAC نیوپۆرت کاونتی 2 - 1 لێیستەر ستی بینینی ڕووداوەکان زانیاری زیاتر لەسەر ئەم یارییە\n23/02/19 EPL لێیستەر ستی 16 : 00 کریستاڵ پاڵاس زانیاری زیاتر لەسەر ئەم یارییە


«کۆمەک» ناوەناوە، بەپێی توانا و بە هاوکاریی دۆستانی هێژا بەرهەمی نوێ بۆ فێرکاریی کوردستان ئامادە دەکات. بۆ داگرتنی هەر بەرهەمێک کلیک لە بەستەری خۆی بکە.\nLärare och ledarskap konst\nمامۆستا و هونەری ڕێبەرایەتی\nتۆڕی فێرکاریی برادۆست\nسەکۆی زانیاری مامۆستا\nwww.bradost.net. Stockholm 2021\nوێنە: سۆمەیە عەلیپەناهـ\nسەرەتایەکی مێژوویی زمانی کوردی\nقامووسی زمانی کوردی، کۆڕی زانیاری کورد 1977\nSten Arevik, Ove Hartzell.\nAtt göra tänkande synligt: en bok om begreppsbaserad undervisning.\nسەرتوێژێک لە کتێبی: خویاکردنی بیرکردنەوە - دەربارەی فێرکردنێکی بنچەمک\nتەوفیق وەهبی: ئاسەواری میترایەتی...\nتەرجەمەی لە ئینگلیزییەوە: دەروون ئەحمەد\nTaufiq Wahby - The Remnants of Mithraism in Hatra and Iraqi Kurdistan, and Its Traces in Yazidism: The Yazīdīs are Not Devil-worshippers.\n«منداڵ و هەڤبەندی» - نووسەر: هەردیس پاڵسدوتیر\nHerdis Palsdottir: Relasjoner med barn\nتەرجەمەی لە نۆروێژییەوە: ئاکۆ مودیری\nتۆڕی فێرکاریی برادۆست - www.bradost.net\n«ماتەماتیکە و زرنگیی دەوێت!» - دەفتەرچەیە بۆ پۆلەکانی ئاستی ناوەند و باڵا.\nنووسەر: Ulf Eskilsson وەشانخانە: Sica\n«ماتەماتیکی دە مەتری» - دەفتەرچەیە بۆ پۆلەکانی ئاستی بەرایی.\nنووسەر: Ulf Eskilsson، وەشانخانە: Sica\nماتەماتیک - ژمارە و نیگاری جادووبەند. دەفتەرچەیە بۆ پۆلەکانی ئاستی بەرایی.\nUlf Eskilsson وەشانخانە: Sica\nUlf Eskilsson och Richard Hultén - وەشانخانەی Sica.\nبەرنامەی «هەنگاو بە هەنگاو» - شەش بەرگ بەرنامە، نامە بۆ خێزان، پۆستەر و گۆرانی، هەروەها ڕێنامەیەک بۆ مامۆستا.\nئۆسا ڤەدین Åsa Wedin\nزمان و فێربوون - ئاخافتن لە زارۆخانە و ساڵانی بەرایی فێرگەدا\nTall og tanke - matematikkundervisning på 1 til 4 trinn\nGyldendal akademisk 2010-01\n«ژمارە و بیرۆکە - ماتەماتیک بۆ پۆلەکانی ئاستی بەرایی»\nتۆڕی فێرکاریی برادۆست www.bradost.net\nGleerups Utbildning AB. www.gleerups.se\n«چارەی ناکۆکی لە فێرگەدا»\nستۆکهۆلم، پاییزی 2015\n«لە گوێڕایەڵییەوە بۆ بەرپرسایەتی»\nتۆڕی فێرکاریی برادۆست.\nستۆکهۆلم، بەهاری 2015\n«بنجی کورد و زمانەکەیان»\nتەوفیق وەهبی، گۆڤاری کۆڕی زانیاری کورد، بەرگی دووهەم، بەشی دووهەم، لاپەڕە 24-1. بەغدا 1974..\nکای فاڵکمان Kaj Falkman\nلەم کتێبەدا هەشت گوتاری دیپلۆماسییانەی فاڵکمان کراونەتە کوردی. دوو گوتاریان دەربارەی کوردستانە و شەشەکەی دیکە دەربارەی هونەری دیپلۆماسین.\n«سازمانگەری» ، ئاسۆس شەفیق، کۆمەک، کوردستان 2012\n«بەرەنگاریی چەپاندن» – کۆمەک، نۆروێژ 2011\nErling Ronald & Grete Sørensen Vaaland\nتەرجەمەی لە نۆروێژییەوە: ئاکۆ مودیری، ئوسلۆ، 2003\n«ئەلفوبێی دێمۆکراسی» - یۆران هێمبێری، ستۆکهۆلم 2011\n«خێزان و ناسکەساڵی منداڵی»\nGunnar Malmin & Liv S. Ruud\nوەشانخانەی «کۆمەک»، کوردستان 2010\n«7 وانەی فەلسەفی»\nبابەتێکی هەڵبژێردراوی تایبەتە بۆ قۆناخەکانی ناوەندی خوێندن، نەوجەوانان ئاشنا دەکات بە سەرەتایەک لە دونیای فەلسەفه. ئەم کتێبە کەریم مستەفا نووسیویەتی، کۆمەک لە کۆتایی 2006 دا بە چاپی گەیاندوە.\n«پلانی فێرکاریی هاوچەرخ بۆ فێرگەی بنەڕەتی» - نووسینی کەریم مستەفا. پێشنیازە لە «کۆمەک» ـەوە بۆ پێشخستنی سیستەمی فێرکاریی کوردستان.\n«پلانی فێرکاریی هاوچەرخ بۆ زارۆخانه» - پێشنیازە لە «کۆمەک» ـەوە بۆ پێشخستنی سیستەمی زارۆخانەی کوردستان.\nپەنجا و دوو پرسیاری فەلسەفی لۆجیکی و کۆمەڵایەتی / کەریم مستەفا / ڕێبەندانی 2006\n«ڕێگوزەری بیری سیاسی»\nتەرجەمەی لە سوێدییەوە: ئاسۆس شەفیق، ستۆکهۆلم، 1996\nڕێنامەی «پەیوەندسازی»ی ڤێستاندەر - بەرهەمێکی دیکەیە لە هونەری پەیوەندسازی PR دەدوێ.\n«ئایدیۆلۆژیی سیاسیی هاوچەرخ»\nتەرجەمەی لە سوێدییەوە: ئاسۆس شەفیق. ستۆکهۆلم 1998.\nکتێبەکانی جۆگرافیای 1 و 2، لە دانانی Arild Skaug\nپاش مۆڵەت وەرگرتن لە دەزگەی پەخش و دانەری کتێب، بە دەستکارەیەوە ئامادە کراوە و لە ڕێگەی پەروەدەی گشتی هەولێرەوە چەند ژمارەیەکی لێ چاپ کراوە و ئێستا وەک ئەزموون لە پرۆژەکانی کۆمەکدا بەکاردەهێنرێت.\n· جیۆگرافیا بەرگی 1\n· ڕێنامەی مامۆستا بەرگی 1\n· جیۆگرافیا بەرگی 2\nكتێبی «من دەتوانم، ...» ی خاتوو ئەمەندە کلینتۆن پرۆفیسۆری دەرونناسی و خاتوو ئێلڤیا ئەمێستی لە شەش بەرگدا تەرجەمەی کوردی کراوە و بەرگی یەک تا چواری لە هەندێک پرۆژە فێرکارییەکانی کۆمەک-دا بەشێوەیەکی ئەزموونی بەکاردێت، تا دواتر دەکرێتە پرۆگرامی خوێندن.\n1. بەرگی یەکەم\n2. بەرگی دووهەم\n3. بەرگی سێهەم\n4. بەرگی چوارەم\n5. بەرگی پێنجەم\n6. بەرگی شەشەم\nڕیفۆرم - چۆنایەتی سیستێمی فێرکاری\nدەنگەکتێبی «پیپپی» / ئاسترید لیندگرێن / ڕێبەندانی 2006\n«پیپپیی گۆرەویدرێژ» کیژۆڵەیەکی زیت و زرنگی نێو چیرۆکستانی نووسەری ناوداری سوێدی ئاسترید لیندگرێن – ـە. ساڵی 2003، لە ستۆکهۆلم، وەشانی ئاپێک «پیپپی» بە کوردی بڵاوکردەوە. خەبات عارف و ئەنوەر قادر محەمەد لە سوێدییەوە تەرجەمەیان کردووە. ساڵی 2006 «کۆمەک» بە هاوکاریی هونەرمەند تارا ڕەسووڵ ئەم کتێبەی کردە دەنگەکتێب. خوێندنەوەی سەمیرە محەمەد. دیزانی بەرگ: حەمە زانکۆ. ئەم سیدیە هەزار و پێنجسەد دانەی لێ چاپ کراوە و دیاریی «کۆمەک» ـە بۆ منداڵانی کوردستان. بۆ فرۆشتن نییە.\nمێتۆلۆجیای یۆنانی / ئێریک ئێریکسۆن / بەفرانباری 2005\nمێتۆلۆجیای یۆنانی دێرین سەرچاوەیەکی گرنگی فەرهەنگی مرۆڤایەتییە. ئەم کتێبە باسێکی ئەو خەێاڵبازییە بە زمانی کوردی دەگێڕێتەوە. نووسینی ئێریک ئێریکسۆن، نیگاری ئێڤا ئێدە. کەریم مستەفا لە نەرویژییەوە تەرجەمەی کوردی کردووە، مۆنتاژ و هونەرکاریش لە حەمە زانکۆوە. وەشانی کۆمەک، سلێمانی / کوردستان - 2006.\nخوێندنەوەی کوردی / چاپی یەکەم گەڵاڕێزانی 2004 ، چاپی دووەم و سێیەم 2005\nکۆمەک کتێبی «خوێندنەوەی کوردی» بۆ خوێندکارانی پلەی ناوەندیی کەرکووک ئامادە کردووە. گەڵاڕێزانی ساڵی 2004 چاپی یەکەمی بە تیراژی 2500 دانە بڵاو کرایەوە. نەورۆزی ساڵی 2005 چاپی دووەمی بە تیراژی 2500 ی دیکە بڵاوکرایەوە. چاپی سێیەم هاوینی 2005 بە تیراژی پێنج هەزار دانە بڵاوکرایەوە. ئەم چاپی سێیەمە دیاریی دۆستانی کۆمەک بوو لە شاری ستاڤانگەری وەڵاتی نۆروێژەوە.\nدەنگەکتێبی «ڕندۆ» / ئولف لوێفگرێن / نەورۆزی 2003\nڕندۆ – کوردیی سەروو\nڕندۆ – کوردیی نێوەڕاست\nحەمە زانکۆ / کۆمەکی کوردستان\nگۆڤاری «هیوا» 1957


سەلام ناوخۆش : لە سەروەری مەلای خەتێ وە بۆ سەروەری دکتۆر عوسمان عەلی – History Of Kurdistan\nپێنج شه‌ممه , كانونی یه‌كه‌م 3 2020\nHome / په‌رتووكخانه / پەرتووكخانەی مێژووى کورد / سەلام ناوخۆش : لە سەروەری مەلای خەتێ وە بۆ سەروەری دکتۆر عوسمان عەلی\nسەلام ناوخۆش : لە سەروەری مەلای خەتێ وە بۆ سەروەری دکتۆر عوسمان عەلی\ndidar othman 2016-02-29\tپەرتووكخانەی مێژووى کورد, مێژووی نوێ و هاوچه‌رخی كورد, نهێنیەکانى مێژوو لێدوان نووسین ناچالاککراوە لە سەلام ناوخۆش : لە سەروەری مەلای خەتێ وە بۆ سەروەری دکتۆر عوسمان عەلی 5,201 Views\nلە سەروەری مەلای خەتێ\nوە بۆ سەروەری دکتۆر عوسمان عەلی\nسەلام ناوخۆش –پرۆفیسۆری ھاریکار\nقسەی بن دیوار و بێ ئارگومێنت ناخوێنمەوە\nلەم بابەتمدا قسە لە سەر دوو پرس دەکەم ، ھەردوو پرس لای ھەندێ رۆناکبیری بێ ئارگومێنت ، بوونەتە قسەی بن دیوار لە جیاتی پیرەمێرد و بەساڵاچووەکان بیگێڕنەوە و مەجلیسی بێھودەیان پێ گەرم بکەن ، ھەندێ میدیا دەھۆڵیان بۆ لێدەدەن. شڕۆڤەنەکردنی پرس ، کوردی بەم دۆخە تەماوییە گەیاند. خوانەخواستە ئەمجارە پرسی کورد بەرەو لێژی بچێت ، بەشی ھەرەزۆری گوناھەکە بۆ حیزب و قەڵەمبەدەست و شەھادەداری کورد دەچێت .\nئەو دوو پرسەی دەمەوێ قسەی لە سەر بکەم بریتین :\nیەکەم ، بێ گوناھی مەلای خەتێ لە کەوتنی میرنشینی سۆران ،\nدووەم ، پرسی کورد لە باکوور و ڕۆژئاوا\nیەکەم ، خیانەتی مەلای خەتێ یا خیانەتی میری سۆران و موکریانی ؟\n( پازدە) ساڵ زیاترە کار لە سەر مەلای خەتێ و میرنشینە کوردییەکانی سەدەی نۆزدە دەکەم ، پرۆژەی تیشک لە سلێمانی لە مانگی دوازدەی ساڵی ٢٠١٢ خەڵاتی مەلای خەتێ-م بۆ نووسین وەرگێڕان بەدەستھێنا . لەو کۆنفراسەدا مێژوونووسی گەورەی کورد ھەریەک لە دکتۆر کەمال مەزھەر و حەسەن مەحموود ئامادەبوون.\nلەبەشی یەکەمی نووسینەکەم ھەوڵدەدەم بە داتا نەک قسە بن دیوار و جواوە بسەڵمێنم کە مەلای خەتێ بێ گوناھە و ئەوە میری سۆرانە بە ھەندێ دیاری و بەڵێنی ڕەشید مستەفا و ریچارد ود قەناعەت دەکا و تەسلیم دەبێ ، حوزنی موکریانی قەڵەمداری زەمەنی خۆی فەتوایەک بەناوی فەتوای مەلا خەتێ دادەتاشی .\nمەلای خەتێ ١٧٧٥-١٨٦٠ناوی موحەمەدی کوڕی ئەحمەدی کوڕی عەبدولرەحمانی ئیسماعیلی شێخ سولێمانە . زۆر قسە لە سەر فەتوایەک کراوە بە ناوی فەتوای مەلای خەتێ . ئەو فەتوایە لە پاش ساڵی حەفتاکانی سەدەی بیستەمەوە ھەرایەکی گەورەی لە نێوان لایەنگران و دژەکانی نایەوە .\nمن ئاماژە بە پاساوی ھیچیان ناکەم , چونکە دوای دەرچوونی دوو کتێبی ئینگلیزی , گەیشتمە قەناعەتێکی یەکلاکەرەوە کە ھیچ فەتوایەک بوونی نییە , ئەوی میری سۆرانی قەناعەت پێکردووە دوو نامەکەی ڕەشید پاشا و دبلۆماسیەتی ڕیچارد ودی پیاوی ئینگلیز بووە .\nدوو کتێبە ئینگلیزیەکە باس لەوە دەکەن کە ڕیچارد ود ھاوچەرخی مەلای خەتێ و میری سۆران بووە , لە سەر ڕازیکردنی میری سۆران , قونسولی بەریتانی سوپاسی کردووە , چونکە ھەوڵەکانی موحەمەد عەلی کوردی و ئیبراھیمی کوڕی و ھەوڵی میری سۆران خەتەربوون لە سەر بەرژەوەندی ئینگلیز لە ناوچەکەدا.\nدوو کتێبە ئینگلیزیەکە بریتین لە :\n١. Curringham١٩٦٦. The Early Correspondence of Richard Wood ١٨٣١-١٨٤١ ,\n٢.David McDowwall ١٩٩٧ . A modern History of The kurds.\nبە باش و خراپ باسی مەلای خەتێ ناکەن , چونکە ئەوە خودی ڕیچارد ودی ئینگلیزی بووە , کە قەناعەتی بە میری سۆران کردووە تەسلیمی ئەستەنبۆل ببێت . ود بە دبلۆماسیەتی خۆی قەناعەتی بە میری سۆران کرد , چی دی شەڕی عوسمانی بکات . لە سەر ئەمەش قونسولی بەریتانی لە موێڵ پیرۆزبایی لە ریچارد ود کرد , ھەروەک لە پەیوەندیە بەراییەکانی ود لە نێوان ١٨٣١-١٨٣٢ دەردەکەوێت . ئەو زاتەی ھەولێر لەو تۆمەتە بەرییە!\nلە سەرباسی (ب )دا , خوێندنەوەیەک بۆ پەڕاوی ( میرانی سۆران ) دەکەین ھەروەھا قسەی یەکلاکەرەوە لە سەر ئەفسانەی فتوای مەلای خەتێ دەکەین , کە دوور و نزیک پەیوەندی بەو فتوا ساختەیەی موکریانی نییە , چۆن ( شیعری ھرمزگان ) داھێنانی عەقڵی دکتۆر سەعید کوردستانی بوو , بە ھەمان شێوەش فتواکەی ” مەلای خەتێ ” , داھێنانی موکریانی بوو . بە ڕاستی ئەو دوو دەقە ساختەیە , ماوەیەک لە زاکیرەی خوێندەواری کورد مانەوە , بەڵام ئەمڕۆ زۆر نووسەری عەلمانی پێی ساختەن !!\nئێوە و خوێندنەوەی پەڕاوی مێژووی میرانی سۆران :\nب. خوێندنەوەیەک بۆ پەڕاوی میرانی سۆران\nپەڕاوی ” مێژووی میرانی سۆران ” لە نووسینی حسێن حوزنی موکریانی-ە , چاپی دووەمی لە ساڵی ١٩٦٢ لە چاپخانەی کوردستان چاپکراوە و لە دوتوێ ی ١٢٦ لاپەڕەی مامناوەندی بڵاوکراوەتەوە . ئەو کتێبە سەرچاوەی بڵاوکردنەوەی “فتوای مەلای خەتێ ” بوو ھەروەھا ئەو کتێبە پڕە لە پەرادۆکسیەت.\nکتێبەکە بە ناو مێژووی میرانی سۆرانە , بە ڵام تەنیا ٢٨ لاپەڕەی لە سەر میرانی پێش میر موحەمەدە لە لاپەڕە ٢٩ ھەتا لاپەڕە ٨٧ لە سەر میر موحەمەدە . لەو ٥٨ لاپەڕەیە تەنیا قسە لە سەر ٦ لاپەڕەی نێوان ٨٢-٨٧ دەکەین , کە کرۆکی بابەتەکەی ئێمەی تێدا باسکراوە . لەو ٦ لاپەڕەیە لە سێ ناونیشانی خوارەوەدا تاوتوێدەکەین :\n١. ستەمی میران سۆران\nلەم نوسینەدا ئاماژە بە شەڕەکانی نێوان میرنشینەکانی کورد ناکەم , لەو بارەوە ھەر ھێندە دەڵێم ئەو شەڕانە بیرۆکەی یەکێتی نەتەوەیی یان سەربەخۆیی نەتەوەیی ھەڵدەوەشێننەوە .\nدەیڤید ماکدۆل و زۆربەی نوسەرانی دی باس لەوە دەکەن کە میری گەورە میرێکی زۆر توند بووە , بە جۆرێک وەک حوزنی موکریانی لە لاپەڕە ٣٣-٣٤ و ٣٤-٣٨ دەنوسێت میر موحەمەد , عەبوڵڵای خەزێنەدار و تەمەرخان بەگی مامی و مەحمود بەگی برازای خنکاند . موکریانی , لە ل ٣٤ نایشارێتەوە کە کوشتنی عەبوڵڵای خەزێنەدار ترس و سام –ی لە نێو ھاوسێکانی بڵاوکردۆتەوە. وێڕای ئەوە , ڕیچ لە گەشتەکەیدا دەڵێت : ” میر لە شەڕی ئامێدی دا ئەو شەڕڤانانەی توندتر دەکوشت , کە توندتر بەرەنگاری سوپای میریان دەکرد .”\n٢. تەسلیمبوونی میری سۆران\nلە سەر پرسی تەسلیبوونی میر موحەمەد ئاماژە بۆ سێ شت دەکەین :\nڕ. فەتوای مەلای خەتێ ,\nئەوەندەی من ئاگادار بم , ئەو کتێبەی موکریانی یەکەم کتێبە کە ئاماژەی بۆ فتوایەک بە ناوی فتوای مەلای خەتێ کرد بێت و ببوبێتە سەرچاوە بۆ کتێبی تر .\nپاش بڵاوکردنەوەی ئەو فتوایە لای موکریانی , بەبێ دیتنی ئەو فتوایە , ھەندێ نوسەر و شاعیر پەیدابوون مەلای خەتێیان وەک میرابۆ و مەدرسەی خیانەت دیت , لەو لاوەش نوسەری دی پەیدابوون بیانوویان بۆ ئەو فەتوایە دەدۆزیەوە , ھەندێکی تر ھەر نەفی ھەر جۆرە فتوایەک دەکات!\nدەپرسین کێ فتوا دەدات ؟ ئایا وەزیفەی مەلای خەتێ لە دام و دەزگای میرنشینی سۆران چی بوو؟\nلە ڕووی ڕسمیەتەوە مفتی وڵات یا مفتی میرنشین فتوا دەدات . مەلای خەتێ مفتی میرنشینی سۆران نەبوو , ھەتا فتوا بدات . موکریانی لە لاپەڕە ٨٧ ی کتێبی مێژووی میرانی سۆران خۆی بێئەوەی ھەست بکات , دەنووسێت :” کە مەلا عزیز مفتی ڕواندز بووە ھەر ئەویش ئامۆزای میر بووە و ھەر ئەویش یاوەری میر و ڕەشید پاشای بۆ ئەستانە –ئەستەمبۆل کردووە .” کەواتە مەلای خەتێ لەو ھاوکێشەیە لە کوێیە؟ بە ڕاستی ئەو فتوایە تەنیا لە ھزری موکریانی بوونی ھەیە . ئەگەر مەسەلەکە داتاشینی خیانەت بێ بۆ مەلای خەتێ , چونکە موکریانی کێشەی لەگەڵ نەوەکانی مەلای خەتێ ھەبووبێ , ئەوە زۆر نوسەریش موکریانی تۆمەتبار دەکەن کە پیاوی ئینگلیز بووە و پێی لە سەفارەت و قونسولیەی بەریتانیا نەبڕاوە ! ئایا ئەوە ڕاستە؟ بە ڕای من چەند فتوایەکەی مەلای خەتێ بوونی ھەیە , ھەر ئەوەندەش موکریانی پیاوی ئینگلیز بووە!\nب. نامەکانی موستەفا رەشید پاشا بۆ میری سۆران ,\nلەو پرسەدا میری سۆران کراوەتە پالەوان و مەلای خەتێ لە خوت و خۆڕا کراوەتە میرابۆ ؟ وەک وتمان پاش ئەوەی سولتان مەحمود لە ڕێککەوتنامەی یاوز-بدلیسی پەشیمانبۆوە و ویستی دەوڵەت بەرەو سیستەمی مەرکەزیەت بگێڕێتەوە , چارەنووسی میرنشینەکان کەوتنە خەتەرەوە . دەوڵەت لە دوو میرنشینی باشووری کوردستان , سۆران و بابان , یەکەم جار پەلاماری میرنشینی سۆرانیدا . سوپاکەی مستەفا ڕەشید پاشا وەک موکریانی لە لاپەڕە ٨٣ دەنووسێت :” پێکھاتبوو لە ٤٠ ھەزار سەربازی دیاربەکر و بەغدا و موێل و سیواس و موش و بتلیس و ئەرزەڕۆم چووە دەشتی ھەریر .” ھەر موکریانی لە لاپەڕە ٨٥ و ٨٦دا باس لە دوو نامە دەکات کە ڕەشید پاشا بۆ میری ڕواندزی ناردووە :\nڕ. نامەی یەکەم\nمستەفا ڕەشید پاشا نامەی یەکەمی لە ئاکرێوە بۆ میر نارد , نامەکە چەند بەڵێنێکی دەوڵەتی لە خۆ گرتبوو , لەوانە\n– بە پێوەری ئیسلامی و پەیمانی خولەفای ڕاشیدین مامەڵەت لەگەڵ دەکەم,\n– ھەرچی پێت ناخۆش بێت دەرھەقت ئەنجام نادەم,\n– تەنیا دەمەوێ لە ژێر سێبەری خودا و حوکمڕانی ئەمیر لموئمنین دابیت ,\n– ئێوە وەک منداڵی خۆم حسێب دەکەم,\n– فەرمانی میری میرانت لای خەلیفە بۆ دابیندەکەم,\n– دژی دوژمنەکانت یارمەتیت دەدەم”\nدوای ئەو نامەیە , موکریانی لە لاپەڕە ٨٦ دا بانگەشەی ئەوە دەکات , کە خۆی لە خۆیدا پارادۆکسیە ,کە مەلای خەتێ وتویەتی :”ھەر کەسێک شەڕ لەگەڵ لەشکری عوسمانی بکا , بەبێ ئیمانی دەمرێ و لە ژیانیا تەڵاقی دەکەوێ.”\nکاکی مێژوونووس میرنشین مفتی خۆی ھەیە , خێرە مەلا خەتێ فتوا لە بریتی ئەو دەدات؟؟! نامەکەی ڕەشید پاشا ھێندەی لە قازانجی میری سۆران دایە , زەڕەیەک لە قازانجی مەلای خەتێ دا نییە! بۆیە دەڵێم ئەگەر بڕیار بێت دادگایەکی ناسیونالی دابنێین , دەبێ میری سۆران لەو دادگایە دادگایی بکرێت , نەک مەلای خەتێ , چونکە نە کاربەدەست بووە وە نە موفتی میرنشین ھەتا فتوا بدات ھەروەھا بە ھیچ جۆرێک کارەکتەری شانۆی سیاسی میرنشین نەبووە , چونکە نەیتوانیوە لە کێشەی نێوان میری سۆران و ئیبن ئادەمی مامۆستای وتەیەک بدات یان لە کێشەی سۆران –بادینان , سۆران –بابان , سۆران –ئێزیدیەکان!\nب. نامەی دووەم\nوەک خودی موکریانی لە ل٨٦ دا دەنووسێت پاش ئەوەی ڕەشید پاشا گەیشتە دەشتی سۆران , نامەیەکی دی بۆ میری سۆران نووسی , کە ئەمە دەقەکەیەتی :” دووبارە بەڵێنت پێدەدەم , کە دەوڵەت بتکاتە میری میران و ڕوتبەی پاشایەتیت بۆ تازە بکەمەوە .”\nھەردوو نامە لە کتێبەکەی موکریانی نەیاری مەلای خەتێ ھاتووە , بەو پێوەرە بێت مەلای خەتێ یان میری سۆران قەناعەتی بە نامەی دەوڵەت ھێناوە و تەسلیم –ی دەوڵەت بووە ؟؟؟؟\nت. گفتوگۆی ڕیچارد ود لەگەڵ میر موحەمەد\nگفتوگۆی ڕیچارد ود لەگەڵ میری ڕواندز لە ھەردوو کتێبە ئینگلیزیەکە , ئاماژەی پێکراوە و بە ھیچ جۆرێک باسی مەلای خەتێیان نەکردووە , بە جۆرێک ڕیچارد ود ھاوچەرخی مەلای خەتێ بووە , جا ئەگەر فتوایەک ھەبووایە سەد لە سەد ئاماژەی پێدەکرد , چونکە لە نامەکانیدا ئاماژەی بۆ زۆر شتی سەردەم کردووە .\nئەو دوو کتێبە برای بەرێزم مامۆستا سوداد ڕەسول لە ھەندەران بۆی ھێناوم , بۆیە کتێبی یەکەم باوەڕ ناکەم , ھیچ کوردێک , جگە لە چەند کەسێک , دیتبیتی , بۆیە ئاماژە بەو لاپەڕانە دەکەم کە باسی میری سۆرانن.\n١.The Early Correspondence of Richard Wood ١٨٣١-١٨٤١ , ١٩٦٦\nدکتۆر کونینغام بۆ کۆمەڵگای شاھانەی مێژوویی نامەکانی ریچارد ودی لە نێوان ساڵانی ١٨٣١-١٨٤١ ئامادەکردووە . ئەم کتێبە ٢٨١ لاپەڕەیە . ئەم لاپەڕانەی خوارەوە تایبەتن بە میری رواندز , کە ئەو بە رواندز بێی ئاماژەی پێکردوون . لاپەڕەی ١٢-١٥ , ١٧ , ٩٠ , ٩٢-٩٥ , ٩٧ , ٩٨ , ١٠٢-١١٠ , ١١٢ , ١١٦-١٢٠ , ١٢٤.\nلە لاپەڕە ١١٠ ( وێری ) کونسوڵ لە دەسپێکی نامەی ١٠ی ئۆکتۆبەری ١٨٣٦ سوپاسی ڕیچارد ود دەکات لە سەر ڕازیکردنی میر موحەمەدی ڕواندز و لە نێوبردنی میرنشینەکەی…ھەروەھا لە لاپەڕە ١١١ دا ئاماژە بە نامەی کۆلۆنێل تەیلۆر کراوە کە لە ٣٠ی ئۆکتۆبەری ١٨٣٦ بۆ ڕیچارد ود نووسراوە “ئاشکەر پاشای قائمقام لە ٤ی نۆڤێمبەری دابێ دەچێتە کەرکوک وەک پاشای کوردستان لە ڕواندز…”\nکتێبی دووەم , کتێبەکەی دەیڤید ماکدوێل-ە , بە ناوی مێژووی نوێی کوردەکانە , ئەو کتێبە چاپە ئینگلیزیەکەی لە ساڵی ١٩٩٧ چاپکراوە بە ناوی :\nئەوەندەی من ئاگاداربم بەم دوایە تەرجومەی عەرەبی و فارسی و کوردی کراوە. ئەبوبەکر خۆشناو بە ناوی مێژووی ھاوچەرخی کوردی لە شێوەی دوو بەرگ لە فارسیەوە وەریگێڕاوە , مۆدرنی ئینگلیزی واتای ھاوچەرخبوون نادات , ئەوەش یەکێک لەو ھەڵانەیە , کە وەرگێران لە زمانی دووەم دەکرێت و بەراورد ناکرێت بە زمانی یەکەم (زمانی دەق پێ نووسراو ) . لە لایەکی دی کتێبەکە ٤٨٠لاپەڕەی داگرتووە , کەچی تەنیا لاپەڕە ٤٤٥-٤٥٨ لە بارەی نۆوەدەکانی سەدەی بیستەم .\nماکدوێل ھەر سێ لاپەڕەی ٤٢ ,٤٣ , ٤٤تایبەت کردووە بە میر موحەمەدی ڕواندز و کەوتنی میرنشینی سۆران .ئەو سێ لاپەڕەم لە ساڵی ١٩٩٩ تەرجومەی کوردی کردوو لە گۆڤاری ھەولێر بەبێ پێشەکی بڵاوکردەوە , بەڵام ماوەیەکی تر بە پێشەکیەک لە گۆڤاری مەتین ( لە دھۆک ) بڵاوکردەوە .\nلە لاپەڕە ٤٤ی کتێبەکەی ماکدۆل , بۆت دەردەکەوێ کە نووسەرانی لایەنداری موکریانی بە قەد تەمەنی خۆیان داوای لێبوردن لە مەلای خەتێ و بنەماڵەکەی بکەن , ھێشتا کەمە!\nگوێ بگرن , ڕیچارد ود لە ڕواندز چی دەگێڕێتەوە ؟؟ میر موحەمەد بە قسەی مەلای خەتێی کردووە ؟؟ یان لە نێوان پێشنیازی جاسوسی قاجاری و ریچارد ودی پیاوی ئینگلیز دۆش داماوە . دەیڤید ماکدۆل لە زمانی ڕیچارد ود دەگێڕێتەوە : ” مانەوەکەی ڕیچارد ود لە ڕواندز زۆر زەحمەت بوو سەرکەوتوو بی , چونکە لە رواندز جاسووسی قاجاریشی لێ بوو خەریکی قایلکردنی میر موحەمەد بوو کە بەرەو ئیران ڕابکات , لەوێش ئیران یارمەتی دەدات دژی دەوڵەتی عوسمانی ! ڕیچارد ود توانی ئەو پلانەی جاسووسی ئیرانی ھەرەس پێ بێنی بەوەی بە جاسووسەکەی وت چۆن ئیران دەتوانی لە ھەمان کاتدا پەناگە بە میر بدات؟ میر موحەمەد ھێزەکانی عەلی رەزا تەنھا چوار سەعات ڕێی پیادەیی لێرە دوورن….میر پلانی ھەڵاتنی بۆ ئیران ڕەتکردەوە , ڕازی بوو خۆی بە دەست سوپاکەی ڕەشید پاشا بدات و ھەر لە ژێر چاودێری ئەویش بۆ ئەستەمبۆل چوو… .”\nئیشی نووسەری لایەنداری موکریانی ئەوەبووە , ئەوەی ڕیچارد ود کردوویەتی داویەتە پاڵ مەلای خەتێ و خەتێی شوبھاندووە بە میرابۆی شۆرشی فەرەنسی یان سینۆنیمی خیانەت !\nجگە لەو دوو کتێبە ئینگلیزیە, کە بەڵگەی یەکلاکەرەوەن لە پرسی فتوایەک بە ناوی ” فتوای مەلای خەتێ , بەڵگەیەکی دی رۆژئاوا , کتێبی کورد لە ئینسایکلۆپیدیای ئیسلامە , کە لە لاپەڕە ١٥٤ دێتە سەر کەوتنی میرنشینی سۆران دەڵێت:” میری رەواندوز بە فێڵ و دەھۆ دەستگیر کرا .”\nخودایە , دەبێ کەسایەتی چەندان زاتی کورد بە دەست کورد و غەیرە کورد شێواندرا بێت ؟؟\n٣. وەرگرتنی باجی تەسلیمبوونی میری سۆران\nڕ.خەڵاتی میری سۆران بۆ ڕەشید پاشا\nمیری سۆران لە سەر نیازپاکی موستەفا ڕەشید پاشا خۆی تەسلیمی سوپای عوسمانی کرد . موکریانی لە لاپەڕە ٨٧ لە مەلا ئەسعەدی خەیلانی زادە و حاجی قادری ئیشک ئاغاسی زادە دەگوازێتەوە کە میری سۆران باری ٢٠٠ ئێستر دراوی بە ڕەشید پاشا داوە.” ھەر موکریانی لە لاپەڕە ٨٧ بە بێ ئاگا ئاماژە بەوە دەکات کە ڕەشید پاشا لە سەر قسەی خۆی بووە , چونکە ” ڕەشید پاشا بە حورمەتەوە پێشوازی لە میری سۆران کردووە , عەفوی لە لایەن سوڵتانەوە بۆ دابین کرد و فەرمانی روتبەی میری میران و پاشایەتی بۆ ستاند , ھەتا فەرمانی گەڕانەوەی لە ئەستانەوە بۆ سۆران بۆ وەرگرت .” ئەفسووس لەو دەمەدا ڕەشید پاشا مرد ,عەلی ڕەزای دژە میر و ڕەشید پاشا باب عالی تیغ تیغەدا کە ئەگەر میر بگەڕێتەوە , عیراق لە نێو دەچێ و لە دەست دەچێ , بۆیە بابی عالی فەرمانیدا لە نێوان تەرەبزۆن –سیواسدا , میری سۆران شوێن بزر بکرێ و بە نھێنی ئیعدام بکرێ!!\nکەواتە مەلای خەتێ و ڕەشید پاشا و سوڵتان مەحمود بەریئن لە کوشتنی میری سۆراندا , عەلی ڕەزا و سەرۆک وەزیرانی عوسمانی تاوانبارن لە کوشتنی میری سۆراندا.\nب.سوپاسی قونسولی بەریتانی بۆ ڕیچارد ود\nئایا لۆژیکیە قونسولی بەریتانی لە خۆڕا سوپاسی ڕیچارد ود بکات ؟ ئامادەکاری پەیوەندیە نامەیەکانی ڕیچارد ود ئاماژە بەوە دەکات کە قونسولی بەریتانی سوپاسی ڕیچارد ود دەکات . لەمەدا دەردەکەوێ ئەوەی ئەو دەورەی بینیوە ( ڕازیکردنی میر بە تەسلیمبوون ), ریچارد ود بووە , نەک مەلای خەتێ . ئەو ڕازیکردنەی میری سۆران لە لایەن ریچارد ودەوە لە ھەردوو کتێبە ئینگلیزیەکەوە جەختی لە سەر کراوەتەوە , لە سەر ئەو کارەش وێری قونسول , لە لاپەرە ١١٠دا سوپاسی ڕیچارد ودی لە ١٠ ی ئۆکتۆبەری ١٨٣٦ کردووە , وەک لە نامەکەی بۆ ود ھاتووە.\nڕیچارد ود ھاوچەرخی مەلای خەتێ بووە , ھەردووک لە سەدەی نۆزدە ژیاون , دەیڤید مادوێل کوردناسێکی ناوداری رۆژئاوایە. ئەو دوو کتێبە ئینگلیزیە, بە ئاماژە ش باسی مەلای خەتێ ناکەن . کتێبی دووەم لەو مەسەلەیەدا سودی لە کتێبی یەکەم بینیوە .\nئەو دوو کتێبە تەواو ئەو تۆمەتانە لە سەر مەلای خەتێ ڕەتدەکەنەوە , ھیوادارم نوسەری لایەنداری داماو موکریانی پاش زانینی ئەو ڕاستیە ھێندە بوێر بن , داوای لێبوردن لە گیانی مەلای خەتێ و ماڵباتەکەی بکەن .\nدووەم ، پرسی کوردی باکوور و ڕۆژئاوا\nھەر لە میانی ئیشکردنم لە میرنشینەکانی سەدەی نۆزدەوە ، ماوەیەکی زیاتر بە دۆزی کورد لە باکوور خەریک بووم ، ھەتا کتێبی وەک :\n١.پرۆسەی داگیرکردنی کوردستان ( ٥ جار چاپکراوە )،\n٢.کوشتاری ئەرمەن یا کوشتاری کورد؟\n٣.مێژووەک لە پەرتەوازەیی ،\n٤.کوردستانەکان لە ٩ک-٤٠ک…\nھەر ژمارەی لاپەڕەکانی ئەم چوار کتێبە خۆی لە ٨٠٠-٩٠٠لاپەڕە دەدات ، ئەو کتێبانەش تاک و تەرای نەبی لە بازاڕ نەماوە.\nمن نامەوێ ناوەڕۆکی ھیچ یەکانێک لەو کتابانە باس بکەم ، تەنیا ئەوەندە نەبێت دەمەوێ پرسیارێک لە تاکی کوردی دەرەوەی ھەژموونی حیزبی کوردی بکەم : ئایا لە ١٩٢١ەوە ھەتا ٢٠٠١ ھیچ حیزبێکی عەلمانی لە تورکیا دەرگای لە شوناسی کورد کردەوە؟؟ ئەوەی عەدنان مەندەریس و جەلال بەیار لە پەنجاکان کردیان بە ئینقلابێکی جەندرمە و جەمال وەڵامدرایەوە و گیانی سەدان کەسی وەک عەدنان مەندەریس لە تورک و کورد…ھەڵوشی!\nلەو ھەشتا ساڵە شوناسی کوردی ، زمانی کوردی ، دۆزی کوردی ، ئاڵای کورد تەواو قەدەغە و بڤە بوو، چونکە بەپێی دەستووری ئینقلابچیەکانی تورکیا یەک نەتەوە و زمان و ئاڵا ھەبوو .\nزۆربەی کوردی باکوور ھەموو لە چواردەورەی ھەدەپە کۆبوونەتەوە،ئەوانیش زۆربە ئۆجەلان بە ڕێبەری خۆیان دەزانن ، ئۆجەلانیش لە شوباتی ١٩٩٩ دیلە لای تورکەکان ، کەواتە دەبوو پرسی ھەبوونی کورد و بەردانی ئۆجەلان لە کارە بەراییەکانی ھەدەب بوایە , دەمیرتاشی ئۆبامای کوردانی چەپ دەبوو دوای بردنەوەی لە ھەڵبژاردن کاری لە سەر شوناسی کورد و گۆڕینی دەستووری تورکی …بکردبایە ، بەڵام ئەو ئۆمابایە یەکسەر دوای ڕاگەیاندنی ئەنجامی حوزەیرانی ٢٠١٥ بە زەبر و دیماگۆژی ئەمریکا وتی :” ھەدەپ حکومەت لەگەڵ ئاکپارتی پێکناھێنێت!!!!” برادەرێک بۆی گێڕاماوە کە کاتی خۆی سجادی لە شێخ مەحموودی پرسی بوو : چۆن بوو دەوڵەتێکی کوردیت دانەمەزراند؟ ئەویش وتی : ھەرزەکاری سیاسی کورد نەیھێشت!!! زۆر نوسەر و شاعیری کورد دژ بە شێخ بوون( مێژووەک لە پەرتەوازەیی)!!\nھیچ کەسێک چاوەڕێ ناکات ئەردۆگان وەک کوردێک و موسلمانێکی عەقیدەیی بیربکاتەوە.ئەو ئیسلامیەی ئەو بانگەشەی بۆ دەکات ئیسلامیەکەی مێژووییە ، نەک عەقیدەیی ، بەڵام ھەر ئەو حیزبەکەی بوو چۆکی بە عەلمانیەتی عەسکەری تورکیا دادا . ئەو دەرگاکردنەوەی ئەردۆگان لە کورد دەبوو حیزبی کوردی باکوور تەواو پاڵپشتی بکردبایە ، چونکە ٨٠ ساڵە کورد لە شوناس و مافی دەستوری و سەرکردەکەی دوورە، بەداخەوە بالەکانی پەکەکە لە باکوور و رۆژئاوا خەریکی دروستکردنی قەڵەمڕەوی ئایدیۆلۆژی ئیکسپایەر بوو .\nئەو ئەمریکا و رووسیایەی ھەردەم خەون بە لەناوبردنی ” ئیسلامی کەمانجەژن”یشە ، جا بالەکانی پەکەکە لە باکوور و رۆژئاوا بوونەتە ئامێرێک بە دەست دژەکانی ئەردۆگان!!\nلە باشوور حیزبی کوردی بە عەلمانی و ئیسلامی بۆتە مۆتەکەیەک! بۆنموونە ساڵانێک لافی ئەوەیان لێدەدا کە خەباتی شاخیان ھەیە . موحەمەد موکری لە سەگوەڕ و فەرھاد پیرباڵ لە رۆمانی ملازم تەحسین…تەواو کایە سیاسی و کۆمەڵایەتیەکانیان لە شاخ خستە ژێر پرسیارەوە . نامیلکەی ” لم یعد الێمت ممکنا ” کە کۆمەڵە لە ١٩٨٥ دەربارەی ھەندێک لە قیادەکانی خۆی خستیە ڕوو ، سەدان گومانی لە سەر کەسە باڵاکانی ئەمڕۆ دەخاتەڕوو . ئەفسووس لای نەوەی نوێ ئەو کەسانەی ١٩٨٥ ، ئەمڕۆ بوونەتە سمبۆڵ!\nئەو بنوەرییە دووبارە لە ھەموو بەشەکان دووبارە دەبێتەوە ، جا کەسانی وەک دکتۆر عوسمان و بەندە نایانەوێ گێژەلوکەکەی سارتەر دووبارە بێتەوە ! ھەندێ قەڵەمدار نایانەوێ ئێمەی کورد بەرەو داھاتوو ھەنگاو بنێین ، بەڵکو ھەر بەرەو پاشەوە بگەڕێینەوە ناھەقیان نییە ئەوان تەڵقیندراو ن ، نەک ئاکتیڤ ، ئەگینا لە نێو کورددا کەم مێژوونووسی وەک دکتۆر عوسمان ھەن …ئاخر دکتۆر عوسمان چ بکا پەیەدە قەبووڵی سوپای بەشار لە قامیشلۆ بکات ، بەڵام قەبووڵی ھێزێکی کوردی نەکات ! من دژی پەیوەندی پەیەدە و بەشار نیم ، چونکە موعارەزەی سوری لە بەشار شەریفتر نین ، ئەوانیش باوەڕیان بە مافی کورد لە سوریا نییە!\nئەوەی لای من گرینگە ، پەیەدە با لافی کوردیبوونی لێنەدا ، چونکە ئەو کۆمەڵە کوردێک لە کوڕان و کچانی کورد لە پێناو ستراتیژیەتی ئەمریکا و ڕووسیا و بەشار ….بە کوشت دەدا . ئەو قومارە وەک ئەمڕۆی باشووری لێدێ ، چونکە خوێندنەوەیەکی دروستی شاخمان نەکرد تا ئەوان دووبارە لە شار دووبارەدەبنەوە و دەبنەوە !!\nگەر ئەوھا کوێرانە سەیری دوێنێ بکەین و زاتی وەک مەلای خەتێ بە خیانەت تۆمار بکەین ، ڕقلێبوونەوەمان لە ئەردۆگان چاو لە ساویلکەیی ھەدەپ و پەیەدە بپۆشین …مێژووی ئایندەشمان دەبێتە بنوەری لە دوای بنوەری !\nPrevious ئایا ئەمەریکا گڵۆپی سەوزی بۆ سەددام هەڵکرتبوو تا پەلاماری ئێران بدات\nNext ئایا ئه‌مریكا گلۆپی سه‌وزی بۆ سه‌ددام هه‌ڵكردبوو بۆ په‌لاماردانی ئێران\nمه‌لایه‌كى نابیناى كورد”شێخى مۆسیقا”ى عه‌ره‌ب و عوسمانیى بوو\nئومێد نه‌جم گه‌وره‌ترین مۆسیقاری ده‌ورانی ده‌وڵه‌تی عوسمانی له‌كۆتایی سه‌ده‌ی هه‌ژده كورد بووه و دانه‌ری چه‌ندین …\nرسكانی نه‌ته‌وه‌ي كورد\nنیشتمانی ماننا و پاشای ئازا\nكورد و پێوەندییەكانی ئێران و ئێراق\nله نێوان ” نالی” و “سالم” دا\nشێوازەکانی ئەشکەنجەدان لەمێژوودا\nبنەماڵەی بەشار ئەسەد کوردن!!\nزریاب، گەورەترین مۆسیقاژەنی کورد لە جیهان و لە سەدەی نۆدا کێ بوو؟


وه‌زاره‌تى دارایی پشتگیرى داواكه‌ى سه‌ید موقته‌دا سه‌دڕ ده‌كات بۆ چاره‌سه‌ركردنى كورتهێنانى ئابوورى » پێگەی تۆڕی میدیای عێراقی\nوه‌زاره‌تى دارایی پشتگیرى داواكه‌ى سه‌ید موقته‌دا سه‌دڕ ده‌كات بۆ چاره‌سه‌ركردنى كورتهێنانى ئابوورى\nوه‌زاره‌تى دارایی،ئه‌مڕۆ شه‌ممه،پشتگیرى داواكه‌ى سه‌ید موقته‌دا سه‌دڕ رابه‌رى ڕه‌وتى سه‌درى كرد بۆ چاره‌سه‌ركردنى كورتهێنانى ئابوورى.\nنوسینگه‌ى ڕاگه‌یاندنى وه‌زاره‌تى دارایی له‌ڕاگه‌یه‌ندراوێكدا كه‌ده‌ستى ئاژانسى هه‌واڵى(اه‌ع)كه‌وتووه،ڕایگه‌یاند"وه‌زاره‌تى دارایی پێشوازى له‌داواكه‌ى سه‌ید موقته‌دا سه‌دڕ كردووه،چونكه هاوتایه له‌گه‌ڵ دیدى سه‌رۆكى ئه‌نجومه‌نى وه‌زیران،كه‌له‌په‌ڕه‌ى سپى هاتووه،ووه‌زاره‌تى دارایی وحكومه‌ت پشتگیریان لێكردووه،له‌پێناو بووژاندنه‌وه‌ى دۆخى ئابوورى عێراق وبه‌ره‌پێشبردنى توانانى به‌رهه‌مهێنانى له‌سێكته‌ره‌كانى كشتوكاڵى وپیشه‌سازى وخزمه‌تگوزارى وسێكته‌ره‌كانى تر،به‌مه‌به‌ستى پڕكردنه‌وه‌ى كورتهێنانى ئابوورى وپاڵپشتى كردنى وه‌به‌رهێنان له‌عێراقدا".\nوتیشى"وه‌زاره‌ته‌كه داواى سه‌رجه‌م فراكسیۆنه سیاسییه‌كان كردووه ئه‌ركه‌كانى یه‌كبخه‌نه‌وه وداواكه‌ى سه‌ید سه‌دڕ به‌هه‌ل وه‌ربگرن بۆ ده‌نگدان له‌سه‌ر په‌ڕه‌ى سپى ،چونكه به‌مه‌به‌ستى چاكسازى به‌ڕێوبردنى ڕه‌وشى دارایی له‌رۆشنایی قه‌یرانى ئێستای دارایی دانراوه"،ڕوونیشیكرده‌وه"چاره‌سه‌ره پێویسته‌كان بۆ به‌جێ گه‌یاندنى چاكسازى دارایی وباشتركردنى ئه‌ركى ده‌زگا داراییه‌كان له‌سه‌ر هه‌ردوو ئاستى مامناوه‌ندى ودوورى له‌یه‌ك جیاكردۆته‌وه،وپرۆگرامى چاكسازى ئابووریشى داناوه كه‌له‌یاساى قه‌رزى نێوخۆیی وده‌ره‌كى ژماره(5)ى ساڵى 2020 دا هاتووه،به‌مه‌به‌ستى دووباره په‌یكه‌ربه‌ندى ئابوورى عێراق بۆ به‌ره‌نگاربوونه‌وه‌ى ئاڵنگارییه‌كانى داهاتوو".


مزگه‌وتی ئه‌قسا وه‌ک حه‌ره‌مه‌ینی شه‌ریفه‌ین بۆ موسوڵمانان پیرۆزه - Mehr News Agency\n17 berfanbarê 2017 - 12:17\nNews Code 15294\nمزگه‌وتی ئه‌قسا وه‌ک حه‌ره‌مه‌ینی شه‌ریفه‌ین بۆ موسوڵمانان پیرۆزه\nشێخی ئه‌زهه‌ری میسر له ماینه‌ی قسه‌کانی خۆی جه‌ختی کرد: مزگه‌وتی ئه‌قسا وه‌ک حه‌ره‌مه‌ینی شه‌ریفه‌ین بۆ موسوڵمانان پیرۆزه.\nبه ڕاپۆرتی ئاژانسی مێهر له ماڵپه‌ڕی ئینترنتی ۲۱، شێخی ئه‌زهه‌ری میسر له ماینه‌ی قسه‌کانی خۆی جه‌ختی کرد: مزگه‌وتی ئه‌قسا وه‌ک حه‌ره‌مه‌ینی شه‌ریفه‌ین بۆ موسوڵمانان پیرۆزه.\nئه‌حمه‌د ته‌یب به ئاماژه به‌م بابه‌ته وتی: ته‌نانه‌ت یه‌ک به‌ردیش له قودس بۆ یه‌هودییه‌کان بوونی نییه که نیشان بدات ئه‌وان له‌م شوێنه‌دا که‌نیسه‌یان بووه.\nئه‌و زیادی کرد: عه‌ره‌به‌کان به‌ر له ئسیلامیش له‌م شاره نیشته‌جێ بوون و قورئان ئه‌م شاره به شارێکی پیرۆزی موسوڵمانان ده‌زانێت. ئه‌و ده‌قانه‌ی که یه‌هودییه‌کان له کتێبی سه‌رده‌می کۆن (ته‌وڕات) باسی ده‌که‌ن ڕاست نییه و هیچ بنه‌مایه‌کی نییه.\nته‌یب هه‌روه‌ها جه‌ختی کرد که فه‌لستینییه‌کان ده‌بێت سه‌رهه‌ڵدانێکی دیکه له دژی ئیسڕائیل ده‌ست پێ بکه‌ن و وتی: ئێمه پشتیوانی له فه‌له‌ستینییه‌کان ده‌که‌ین. من هه‌روه‌ها ئاماده نیم له‌گه‌ڵ مایک پێنس، جێگری سه‌رۆک کۆماری ئه‌مریکا دیدار بکه‌م.\nئه‌و جه‌ختی کرد: نه‌وێنه‌ری ئه‌زهه‌ر ناتوانێت له‌گه‌ڵ که‌سانێک دیدار بکات که ساخته‌کاری له مێژوودا ده‌که‌ن و مافی مله‌ته‌کانی دیکه پێشێل ده‌که‌ن و سووکایه‌تی به شته پیرۆرزه‌کانیان ده‌که‌ن. ئه‌مریکا به‌رپرسه له‌م دۆخه‌ی که دروست بووه.\nشایانی باسه که دۆناڵد ترامپ ڕایگه‌یاند که شاری قودس به پایته‌ختی ئیسڕائیل ده‌ناسێت و به زوویی باڵوێزخانه‌که‌ی ئه‌مریکا بۆ ئه‌م شاره ده‌گوازێته‌وه، ئه‌م بڕیاره تووڕه‌یی جیهانی ئیسلامی به‌دواوه بووه.


د.ئارام محەمەد وەزیری خوێندنی باڵاو توێژینەوەی زانستی رایگەیاند: میللەتەكەمان لەڕابردودا قوربانی زۆریداوە، بۆیە شایانی باشترین خزمەت و ئاوەڕلێدانەوەیە، ئەو راگەیاندنەی وەزیری خوێندنی باڵاو توێژینەوەی زانستی ئەمڕۆ 17ی تەموزی 2019، لەمیانەی پێشوازیكردنی لە ژمارەیەك لە میوانان هات كە بۆ پیرۆزبایكردن لە د.ئارام محەمەد وەك وەزیری نوێی خوێندنی باڵاو توێژینەوەی زانستی سەردانی دیوانی وەزارەتیان كرد بوو.\nلەو چوارچێوەیەداو لەسەرەتادا لە میانەی پێشوازیكردنی لە وەفدێكی مەڵبەندی سێی هەولێری یەكێتیی نیشتیمانی كوردستان بەسەرۆكایەتی شاڵاو كۆسرەت رەسوڵ عەلی ئەندامی سەركردایەتی و لێپرسراوی مەڵبەند گفتوگۆیان لەبارەی چۆنیەتی پێشكەشكردنی باشترین خزمەت بەهاووڵاتیان كرد.\nلەو بارەیەوە، سەرەتا شاڵاو كۆسرەت رەسوڵ بەناوی مەڵبەند پیرۆزبایی لە د.ئارام محەمەد قادر كرد، كە وەك وەزیری خوێندنی باڵاو توێژینەوەی زانستی لە كابینەی نۆیەمی حكومەتی هەرێمی كوردستان دەستبەكار بووە، راشیگەیاند: كۆمەڵانی خەڵكی كوردستان چاوەڕوانیەكی زۆریان لە كابینەی نوێی حكومەتی هەرێمی كوردستان هەیە، ئەوەش ئەركێكی گەورەی خستۆتە سەر شانی وەزیرەكانی كابینەی نۆیەمی حكومەتی هەرێمی كوردستان، بۆ ئەوەش هیوای سەركەوتنی بۆ خواست و هاوكاری و پشتیوانی خۆیانی بۆ سەركەوتنیان لەو ئەركە پیرۆزە دوپاتكردەوە، وتیشی چاومان لەوەیە، كە لە داهاتودا رۆڵێكی كاریگەر ببینن بۆ خزمەتكردنی كۆمەڵانی خەڵكی كوردستان.\nلە بەرامبەردا، د.ئارام محەمەد وەزیری خوێندنی باڵا و توێژینەوەی زانستی دوای بەخێرهێنانی وەفدی میوان، سوپاسی پیرۆزبایی و سەردان و بەسەركردنەوەكەیان كرد و، رایگەیاند: میللەتەكەمان لەڕابردودا قوربانی زۆریداوە، بۆیە شایانی باشترین خزمەت و ئاوەڕلێدانەوەی زۆرە، وتیشی بەهەوڵ و پشتیوانی هەمولایەك هەوڵی تەواو دەدەین بۆ جێبەجێكردنی كارنامەی حكومەتی هەرێمی كوردستان، رونیشیكردەوە چاومان لەوەیە باشتر پەرە بەكارو پڕۆژە خزمەتگوزارییەكان بدەین، چونكە مییللەتەكەمان شایەنی ئەوەیە خزمەتی باشتر بكەین، هەربۆیە درێژە بەكار و بەرنامانە دەدەین، كە لەڕابردودا بەردی بناغەیان دانراوە.\nلەلایەكی دیكەوە، هەر ئەمڕۆ چوارشەممە، د.ئارام محەمەد قادر وەزیری خوێندنی باڵاو توێژینەوەی زانستی بەجیا پێشوازی لە ژمارەیەك لە سەرۆكی زانكۆ حكومی و تایبەتەكانی هەرێمی كوردستان و، روناكبیران و لێپرسراوانی دامەزراوە حكومی و حزبیەكان و كەسایەتیە كۆمەڵایەتیەكان كرد، لە میانەی ئەو دیدار و كۆبونەوانەشدا گفتوگۆ لەبارەی چۆنیەتی برەودان بەكەرتی خوێندنی باڵاو توێژینەوەی زانستی كرا، لەو بوارەشدا وەزیری خوێندنی باڵاو توێژینەوەی زانستی جەختی لەسەر ئەوە كردەوە، كە تەواوكاری كارو پڕۆژەكانی كابینەكانی دیكەی حكومەتی هەرێمی كوردستان دەبن و، درێژە بەكاروانی خزمەت دەدەن.


کەنەدا ناڕەزایەتی دژ بە پێشنیازێکی ئەمەریکا دەردەبڕێت بۆ بڵاوکردنەوەی هێزی لەشکری لەسەر سنور\nی مانگی سێ ٢٧, ٢٠٢٠\nکەنەدا پێشنیازێکی ویلایەتە یەکگرتوەکانی ئەمەریکای ڕەتکردەوە بۆ بڵاوکردنەوەی هێزی لەشکری لە سنوری نێوان هەردوو وڵاتبە مەبەستی ڕێگەگرتن لە بڵاوبوونەوەی زیاتری ڤایرۆسی کۆرۆنا و دەڵێت پێویست بەم کارە ناکات و دەشێت ببێتە هۆی تێکدانی پەیوەندییەکانی نێوان هەردوو وڵات.\nئەم وەڵامە جێگەی سەرسوڕمان بوو لە کاتێکدا ئۆتاوا لە ماوەی 18 مانگی ڕابوردوودا پەیوەندییەکی باشی هەبووە لەگەڵ بەڕێوەبەرایەتی ترامپ. هەفتەی ڕابردووش هەردوو وڵات ڕێککەوتنسنوری نێوانیان بۆ ئەو گەشتانەی کە پێویست نین دابخرێت تا بتوانن هاوکاری سیستمی تەندروستی بکرێت بۆ ڕێگەگرتن لە زیاتر بڵاوبوونەوەی ڤایرۆسەکە.\nڕۆژنامەی واڵ ستریت جۆرنەڵ ئێوارەی پێنجشەممە لە زاری کاربەدەستێکی نەناسراوی ئەمەریکاوە ڕایگەیاند واشنتن تاوتوێکردنی ئەو بەرنامەیەی هەڵوەشاندۆتەوە.\nجێگری سەرۆک وەزیرانی کەنەدا کریستیا فریلاند ڕایگەیاند حکومەتە لیبراڵەکەی هیچ کاتی ئەوەی نییە لەشکر ڕەوانەی سنور بکات بۆ پەتەوکردنی باری ئاسایش.\nفریلاند گوتیشی "کەنەدا بە توندی دژی ئەو پێشنیازەی ئەمەریکایە و ئێمە زۆر بە ڕوونی بەرهەڵستی خۆمان دژی ئەم پێشنیازە دەربڕیوە و ئەمە هەنگاوێکە کە هیچ پێویست ناکات کە ڕەنگە ئێمە وەکو زیانگەیاندن بە پەیوەندییەکانی نێوانمان لێی بڕوانین."\nکاتێک لەو بارەیەوە لە کۆشکی سپی پرسیار لە سەرۆک ترامپ کرا وا دیاربوو وردەکاری تەواوی لەسەر ئەو پێشنیازە لا نەبوو گوتی، ئەو پێداچوونەوە بەسەر بابەتەکەدا دەکات. پاشان گوتی ئەمە دەبێتە " دادپەروەری ڕەوا" لە کاتێکدا لەشکری ئەمەریکا لە سنوری نێوان ئەمەریکا و مەکسیک بڵاو کراونەتەوە بۆ پشتیوانی کردن.\nسنوری نێوان کەنەدا و ئەمەریکا 8 هەزارو 891 کیلۆمەترە و یەکێکە لە خاڵە سنورییە هەرە گەورەکانی پەیوەندی بازرگانی جیهان.\nپێشتریش سەرۆک وەزیری کەنەدا جەستن ترودۆ گوتی ئۆتاوا لەگەڵ دەسەڵاتدارانی ئەمەریکا لە پەیوەندیدایە و باری ئاسایشی سنوریان توند دەکەن ئەگەر پێویست بکات.


یانەكەی ئەردۆغان بووە پاڵەوانی توركیا بەڵام تائێستا هاندەری نییە!\nتیمی یانەی "ئیستانبوڵ باشاك شاهیر"ی توركی بۆ یەكەمجار بووە پاڵەوانی خولی تۆپی پێی ئەو وڵاتە، بەڵام ئەو یانەیە، كە نزیكن لە رەجەب تەیب ئەردۆغان سەرۆك كۆمارەوە، بەپێَچەوانەی یانەكانی ترەوە لە شتێكی كەمە، ئەویش هاندەرە.\nئیستانبوڵ باشاك شاهیر، كە بە یانەی پارتی داد و گەشەپێدان "ئاكەپە" و سەرۆكەكەی "رەجەب تەیب ئەردۆغان" دادەنرێت، هەفتەی رابردو بوە پاڵەوانی خولی توركیا دوای ئەوەی 69 خاڵی كۆكردەوە و سەرەڕای ئەوەی یاری كۆتایی خولەكەی بەرانبەر یانەی قاسم پاشا دۆڕاند.\nرەخنەگران باس لەوەدەكەن یانەكە تەنها پرۆژەیەكی تایبەت بە ئەردۆغانە، بەتایبەتی كە لە ساڵی نەوەدەكان دروستكراوە كاتێك سەرۆكی شارەوانی ئیستانبوڵ بوە، بەڵام لەساڵی 2014 بەو شێوەیەی ئێستای لێهاتوە.\nیانەكەی ئەردۆغان ئەو قۆرخكاریەی شكاند، كە بە "سێ گەورەكە" ناسرابو و بە نۆرە دەبونە خاوەنی خولی توركیا، كە ئەوانیش یانەكانی "بێشكتاش، گەڵەتەسەرای و فەنەرباخچە" بون، بەڵام لە ساڵی 2014ەوە "ئیستانبوڵ باشاك شاهیر" توانی پلەی چوارەمی خولی توركی بگرێت، زۆرینەی رەخنەگران و شیكەرەوان دەڵێن، هۆكاری سەركەوتنی یانەكە ئەوەیە ئەردۆغان پشتگیری دەكات و پارەی بۆ دابین دەكات.\nلای خۆیەوە "ئەلپ ئۆلاغای" رۆژنامەوانی تایبەت لە كاروباری تۆپی پێی توركیا بە رۆژنامەی "زە ناشناڵ"ی وتوە، خەڵك پێیانوایە "باشاك شاهیر" لقی تۆپی پێی "ئاكەپە"یە، ئەگەر ئەردۆغان و حزبەكەی هەڵبژاردن بدۆڕێنن ئەوا یانەكەش توشی نەهامەتی دەبێت.\n"باشاك شاهیر" یانە خۆشەویستەكەی ئەردۆغانە، بەڵام شكستیهێناوە لەوەی هاندەر لە خۆی كۆبكاتەوە، سەرەڕای ئەو ئەنجامانەی بەدەستیدەهێنێت، بە جۆرێك لە یارییەكانیدا هاندەرانی لە دوو هەزار و 900 كەس تێناپەڕن، كە ئەوەش ژمارەیەكی زۆر كەمە و یانەكانی دیكە هەزاران هاندەر ئامادە دەبن بۆ بینینی یارییەكانیان، شارەزایانیش پێیانوایە ئەستەمە ئەو یانەیە بتوانێت لەسەر سەركەوتنەكەی بەردەوام بێت بەبێ بنكەیەكی جەماوەریی گەورە.


کوردەکانی عێراق پاشگەز ببنەوە - Mehr News Agency\nناسەی هەواڵ: 4111659 - Thu 12 October 2017 - 07:49\nبە ڕاپۆرتی ئاژانسی هەواڵی مێهر، ئایەتوڵڵا ناسر مەکارم شیرازی لە دانیشتنێکی وانەوتنەوەی لە مزگەوتی گەورەی قوم ڕوانییە پرسی ڕیفراندۆمی هەرێمی کوردستان و وتی: کێشەکانی ئەو هەرێمە لە گەڵ دەوڵەتی ناوەندی دەبێ لە رێگەی گفتوگۆوە چارەسەر بکرێت.\nناوبراو لە درێژەدا بە داکۆکی لەوەی کە خەونی سەربەخۆیی هەرێمی کوردستان هەرگیز وەدی نایەت، ڕایگەیاند: ئیسرائیل تاقە گرووپێکە کە ڕیفراندۆمی پشت‌ڕاست کردەوە و ئەگەرچی ئەمریکاش به نهێنی لایەنگری ڕیفراندۆمە، بەڵام بە هۆی ئەوەی کە لە ئێستادا مانەوەی لە پەنای دەوڵەتی ناوەندی لە بەرژەوەندییەتی بە ڕواڵەت دژی ڕیفراندۆم هەڵوێستی گرتووە.\nڕاشیگەیاند: کوردەکان لە رێپێوانەکانی خۆیاندا ئاڵای ئیسرائیلیان بە دەستەوە بووە و ئەوە بەو مانایە کە ڕژیمی زایۆنی بە دوای کردنەوەی بنکەیەکی نوێ لە ناوچەیە.\nناوبراو ئاماژەی بەوەش دا کە ئێران هیچکات مۆڵەت نادات بنکەیەکی ئیسرائیل لە پەنای سنوورەکانیدا ساز بکرێت و وتیشی: تورکیا بە هۆی ئەوەی کە بەشێک لە تورکەکان لەو وڵاتەدا دەژین و دابەشکرانی کوردستان، ئەگەری دابەشبوونی ناوچە کوردنشینەکانی تورکیای بە دواوە دەبێت، کەواتە ئەو وڵاتەش هەستیاریی بەو پرسە نیشان داوە و مۆڵەتی دابەشبوونی عێراق نادات.\nئایەتوڵڵا مەکارم شیرازی جەختی لەوەش کردەوە: کوردەکان بەو ڕیفراندۆمە کە بەڕێوەیان برد و سەرەڕای تەواو ڕووداوەکان یان دەبێ لەو هەنگاوە پاشگەز ببنەوە و یان دەبێ بوەستن و ببنە وێرانە و دەبێ ئاگاداری ئەو بابەتە بن کە ئیسرائیل توانایی بەرەنگاربوونەوەی سێ وڵاتی بەهێزی ناوچەکەی نابێت.


ماڵپەڕو فەیسبووکەکانی سپی کرانە ئامانجی هاککاران\nشەوی رابردوو ٢٩-٢-٢٠١٦ ماڵپەڕو فەیسبووکەکانی سپی میدیا کرانە ئامانجی هاککاران و، لە ئەنجامدا چەند پەیجی سپی و پەیج و ئیمەیڵی سەرنوسەری (سپی) هاککران.\nلە ئەنجامی ئەو هێرشە ئەلکترۆنییەدا: پەیجی سپی نیوز و، سپی سپۆرت و، پەیجی سەرنووسەری سپی، شوان محەمەد کە ئەویش هەر تەرخان کرابوو بۆ سپی و، ئەکاونت و فەیسبووکی شەخسیشی ناوبراو هاککران و ئەدمینی پەیجەکان سڕرانەوە، ئەمەش بووە هۆی ئەوەی ماڵپەڕی سپی لە کاتژمێر ١٢ی شەوی رابردووە راوەستاوەو رووماڵی هیچ بابەتێکی رۆژنامەوانی نەکردووە.\nدوای بەردەوام پشکنین و لێکۆڵینەوە لە چۆنێتی هاککردن و کاتی هاک کردنەکەو بکەرانی ئەو هێرشە، بۆ تیمی هونەری سپی ئاشکرا بوو کە هاککارەکە لە هێڵیکی ئینتەرنێتی فەرمی ناسراوی هەرێمەوە کاری لەسەر هاککردنی سپی کردووە، هاککارەکەش کە ژمارەی تەلەفونەکەی لای سپی زانراوە لەناو هەولێرەوە ئەو دەستدرێژییەی ئەنجام داوە.\nئێمە لە سپی میدیا هیچ بەدووری نازانین هاککەران سەر بەحیزبەکانی کوردستان بن کە ژمارەیەک لەو حیزبانە تیمی تایبەتیان بۆ ئەو بوارە نا یاساییە هەیەو لەسەر سامان و موڵکی گشتی پەروەردە دەکرێن و فێری پێشێلکارییان دەکەن دژی ماڵپەڕە فەرمییەکان و ژیانی شەخسی ستاڤی ناو ئەو میدیایانە.\nماڵپەڕی سپی میدیا، ئەم هێرش و هاککردنە بەبەشێک لەو دەستدرێژی و پێشێلکارییانە دەزانێت کە بەدرێژایی چەندان ساڵە دەکرێتە سەر میدیای ئازاد و ئامانجەکەشی بەو مەبەستەیە کە هاوڵاتیانی کوردستان بێ بەشبن لە دەستکەوتنی هەواڵ و زانیاری لەسەرچاوەی سەربەخۆو، ئەم هێرشانەش بەشێکن لەو تیرۆرەی بەشێوەی جیاجیا بەدرێژایی چەندان ساڵە لەدژی میدیای ئازاد لەکوردستاندا پیادە دەکرێت و، ئەمەی (سپی)ش دەچێتە سەر ئەو لێشاوە پێشێلکاریەی بەرامبەر میدیاکان دەکرێن.\nتیمی هونەری سپی میدیا جگە لەوەی توانیویەتی ئیمەیڵ و فەیسبووکە شەخسیەکان لە چنگی ئەو هاککرانە رزگار بکات، هاوکات لە پەیوەندیدایە لەگەڵ فەیسبووک بەمەبەستی گەڕانەوەی پەیجەکانی لە تۆڕی کۆمەڵایەتی، تا ئەو کاتەش خوێنەرانی سپی ئاگادار دەکەینەوە کە دەتوانن بە ڕاستەوخۆ سەردانی ماڵپەڕی speemedia.com بکەن.\nهاوکات خوێنەران و بەشداربووانی پەیجەکانی سپی لە تۆڕی کۆمەڵایەتی ئاگادار دەکەینەوە کە هەر بابەتێکی نەشیاو لە کاتی هاککردنەکەوە لە پەیجەکانی ئێمەوە (پەیجی سپی میدیا و سپی سپۆرت لە تۆڕی کۆمەڵایەتی فەیسبوک) بڵاوکرابێتەوە سپی لێی بەرپرس نیە تا ئەو کاتەی لە لایەن تیمی هونەری بۆمان دەگەڕێنەوە.\nداوا لە میدیاکان و خوێنەرانی بەڕێز "سپی" دەکەین ئەم زانیارییانە لە ماڵپەڕو تۆڕە کۆمەڵایەتییەکاندا بڵاوبکەنەوە.\nئه‌م بابه‌ته 1750 جار خوێنراوه‌ته‌وه


ئازار و کوشتنی ژنان؛ له دروشمی بریقه‌داره‌وه تاکو مۆته‌که\n"فه‌لسه‌فه‌ی پشت ئه‌م ڕۆژه" بنه‌ڕه‌تی ٨ی مارس دەگەڕێتەوە بۆ ساڵی ١٨٥٧ی زایینی، کە کۆمەڵێک لە ژنانی کرێکاری کارگه‌ی چنین لە شاری "نیۆیۆرکی ئەمریکا" به‌هۆی سەختی زۆری ئیش و کار و ڕێژه‌ی که‌می مووچه‌یان، دەستییان دایە مانگرتن و ناڕەزایەتی خۆیان پیشاندا.\n"فه‌لسه‌فه‌ی پشت ئه‌م ڕۆژه"\nبنه‌ڕه‌تی ٨ی مارس دەگەڕێتەوە بۆ ساڵی ١٨٥٧ی زایینی، کە کۆمەڵێک لە ژنانی کرێکاری کارگه‌ی چنین لە شاری "نیۆیۆرکی ئەمریکا" به‌هۆی سەختی زۆری ئیش و کار و ڕێژه‌ی که‌می مووچه‌یان، دەستییان دایە مانگرتن و ناڕەزایەتی خۆیان پیشاندا. دوای ٥٠ ساڵ ژنانی ئەم کارگه‌یه لە ٨ ی مارسی ساڵی ١٩٠٨دا بە مەبەستی یادکردنەوەی مانگرتنەکەیان و دەربڕینی ناڕەزایەتی دژی بارودۆخی ئیش و کار و که‌مبوونی مووچه‌یان، دیسانەوە دەستیان دایەوە مانگرتن، بەڵام بەرپرسانی کارگه‌که لە بەر ئەوەی کرێکارانی دیکەی کارگه په‌یوەست نەبن بەم ناڕەزایەتی و مانگرتنەوه، ژنانی ناڕازی و مانگرتوو ده‌ەست بە سەردەکەن و دوای ئەوە بە شێوەیەکی گوماناوی کارگه‌که گڕی تێبه‌رده‌بێت و ئاگر دەگرێت. لە ژمارەی ١٢٩ کەس تەنها چەند کەس به زیندوویی ده‌مێننه‌وه و ژنانی کرێکاری دیکه لە نێو ئاگرەکەدا دەسووتێن و قوربانی ده‌بن، لە ساڵی ١٩٠٩دا دوو هەزار ژنی خۆپیشاندەر بە درووشمی "مافی دەنگدان بۆ ژنان" داواکاری دیاریکردنی ڕۆژێک لە ساڵدا بە ناوی "ڕۆژی ژنان" بوون. لە ساڵی ١٩١٠دا، لە دووهەمین کۆنفرانسی "ژنانی سۆسیالیست" بە سەرپەرشتی خاتوو "کلارا زاتکین" داواکاری دیاریکردنی ڕۆژی ژنان بوون. لەم کۆنفرانسەدا ١٠٠ ژنی چالاک لە ١٧ وڵات بەشداربوون و هه‌ر لەم کۆنفرانسەدا خاتوو "کلارا زاتکین" داواکاری دابه‌زاندنی کاته‌کانی کار بۆ ٨ کاتژمێر لە ڕۆژێکدا و، هەروەها پشوودان له کاتی منداڵبوونی ژنان خسته‌ڕوو، هەروەها لە لە ١٩ی مارسی ساڵی ١٩١١دا، له هه‌ندێک لەو وڵاتە ئه‌ورووپییانەی وەک؛ نه‌مسا، دانیمارک، ئاڵمان، سویسرا، ژنان و پیاوان له هه‌مبه‌ر یاسای هەڵاواردن و که‌میی مووچه و هەروەها مافی دەنگدان بۆ ژنان، ناڕەزایەتی خۆیان دەربڕی. هەروەها لە ساڵەکانی ١٩١٥ژنانی ١٢ وڵات لە هۆڵەندا دژ بە شەڕی یەکەمی جیهانی ناڕەزایەتی خۆیان دەربڕی. له ١٩١٧دا ژنانی کرێکاری ڕووس لە سەر شەقامەکان خۆپیشاندانیان کرد و هەروەها مانگرتنی گشتیی "نان و ئاشتی"یان ڕاگەیاند. دەوڵەتی یه‌کێتی سۆڤییه‌ت پاش ٤ ڕۆژ مافی دەنگدانی ژنانی بە فەرمی ناسی. لە ساڵی ١٩٧٧دا رێکخراوی نەتەوە یه‌کگرتووەکان، ٨ی مارسی وەک ڕۆژی جیهانی ژن پەسەند کرد، لەو کاته‌وه تاکوو ئێستا بە شێوازی جۆرواجۆر ڕێز لەم ڕۆژە دەگیرێت. بنەڕەتی سیاسی ئەم ڕۆژە، مانگرتنەکان، بزووتنەوەکان، ناڕەزایەتییەکان هەمووی بۆ ئاگاداری، وشیارکردنەوە و هۆشداریدان به نیسبه‌ت نا-یەکسانییە بەردەوامەکان بوو. ئەم ڕۆژە لە سەرەتادا وەک ڕووداوێکی سیاسی سۆسیالیستی، لە نێو حیزبە سۆسیالیستییه‌کان، و له ئەمریکا، ئاڵمان و ئه‌ورووپای ڕۆژهه‌ڵات دەستی پێکرد. ئەم ڕۆژە؛ لە هەندێک لە شوێنەکاندا ڕەنگ و بۆی خۆی لە دەستداوە و بووە بە بۆنەیەک بۆ پیاوان تا خۆشەویستی خۆیان بەرامبەر بە ژنان دەرببرن. باسەکە ئەمە نییە کە پیاوان لەم ڕۆژەدا بە لقێک گوڵ یان دیارییەک ڕێز لە ژنان نەگرن، باسەکە ئەمەیە کە پەیامی ٨ی مارس هیچکات لە پانتای کاروباری تاکه‌که‌سیدا ناگونجێت و به‌رته‌سک ناکرێته‌وه و هەر لە کاتی دەستپێکردنەوەیه‌وه تاکوو ئێستا ڕووداوێکی کۆمەڵایەتی و سیاسی بووە و، هەروەها لە زۆربەی وڵاتان کە بۆ لەناوبردنی هەڵاواردنی جێندەری تێناکۆشن و بە تەنیا هەوڵیان ئەوەیە کە ژن دایک بێت و ملکەچ و مافی مرۆڤبوونی لەبەر چاونەگرن. ژنانی دونیا دەزانن تا ئەو ڕۆژەی کە تەواوی مافی ئینسانییان لە کۆمەڵگادا بە فه‌رمی نەناسرێت و هه‌ڵاواردنه جێندەرییەکان هەبێ و یەکسانی ژن و پیاو نەبێت، خەباتیان ئەبێ هەر بەردەوام بێت.\n"مانا و ده‌رکه‌وتنی ئه‌م ڕۆژه له وڵاته جۆراوجۆره‌کان و کۆمه‌ڵگه‌ی کوردی"\nلە زۆربەی وڵاتەکان بە لقێک گوڵی "میموزا" کە هێمایەکە بۆ "ڕۆژی ژن" ڕێز لە ژنان دەگیرێت، بەڵام پرسیار ئەمەیە؛ ئەی لە ڕۆژانی دیکەدا چی؟ ڕۆژانێک کە گوڵی "میموزا" ئەبێت بە داسێک بە دەستی باوکێک و سەری کچەکەی ئەبڕێت. نموونه‌یه‌کی زۆر ساده کچێکی ته‌مه‌ن چوارده ساڵ به ناوی "ڕۆمینا ئه‌شرەفییه" لە گوندی "سفید سەنگانی" سه‌ر به پارێزگای "گێڵان"ی وڵاتی "ئێران" که له ساڵی 2020 به بیانووی شه‌ره‌فه‌وه به داسی نه‌رێت و کۆنه‌په‌ره‌ستی کوژرا، یان نموونه‌ی نێزیکی دیکه کچێکی 22 ساڵه به‌ناوی "سۆنیا" که خاوه‌نی منداڵیش بوو له شاری سه‌رده‌شت-ی ڕۆژهه‌ڵاتی کوردستان به چه‌قۆی برا و مامی کوژراو و به‌ناو شه‌ره‌ف و ئابڕویان هێنایه‌وه میحرابی پیرۆزی بنه‌ماڵه! ئه‌مه له حاڵێک دایه تا ئێسته هۆکاری ڕاسته‌قینه‌ی ئه‌م کوشتنانه له‌سه‌ر شه‌ره‌ف یان هه‌ر هۆکارێکی دیکه نادیار و نه‌زانراو ماوه‌ته‌وه و سیسته‌می دادوه‌ریی "کۆماری ئیسلام"یش به‌هۆی ئه‌وه‌ی خۆی له‌سه‌ر بنه‌مایه‌کی ئاینی و نه‌رێتی دامه‌زراوه به‌دواداچوونێکی ورد و ڕاشکاوانه و ڕوون بۆ ئه‌مجۆره که‌یسانه ناکات و، له دواجاردا هه‌ر وه‌کو په‌ڵه‌یه‌کی سووری دره‌وشاوه و زامێکی ساڕێژنه‌بوو له یاده‌وه‌ریی ژنان و، هه‌ندێک له پیاوان و، ڕێژه‌یه‌کی که‌م له کۆمه‌ڵگا ده‌مێنێته‌وه! ئه‌م پرۆسه و ڕه‌وته‌ی قوربانیکردن و قوربانیبوون و بێچاره‌نووسی خوێنی کچان و، ژنان تا ئێسته‌ش به‌رده‌وامه و، ڕۆتین و، هه‌ڵوێست نواندن و دروشمدانه‌کانی ڕۆژی "هه‌شتی مارس" له لایه‌ن ژنان و پیاوانی مه‌جازیی و ناو تۆڕه کۆمه‌ڵایه‌تییه‌کان جگه له خه‌ستترکردنه‌وه‌ی برین و له‌ماناخستنی ئازار و هۆکاری کێشه و کاره‌ساته‌کان هیچ ده‌سکه‌وتێکی نابێت، ئه‌مه ده‌رخه‌ری ئه‌و ڕاستییه‌یه که زام و برینی ژنان هه‌ستێکی گشتیی هاوبه‌شه له نێوانیاندا و جیاوازیی نابێ بکرێت له کوشتن و، قوربانیکردنی ژنان و کچان، جا له "ڕۆژهه‌ڵات له سه‌رده‌شت" بێت یان له باشوور له سلێمانی و گه‌رمیان و هه‌ولێر بێت یان له "کابولی ئه‌فغانستان" یان له گیلانی ئێران، بۆچی نابێت جیاوازیی بکه‌ین؟ چونکه کو‌لتووری هه‌موو ئه‌م وڵاتانه سه‌ره‌ڕای جیاوازییه‌کانیان به نیسبه‌ت ژن و پرسی ژن له سه‌رچاوه‌یه‌کی نه‌رێتی و ئاینی پێڕه‌وی ده‌کات، ئه‌گه‌رچی به دڵنیاییه‌وه له هه‌ر کام له‌م کۆمه‌ڵگایانه فۆرم و، ڕێژه‌ی خۆی هه‌یه، له کوردستانی ڕۆژهه‌ڵات و، باشوور سه‌ره‌ڕای هه‌موو پێشکه‌وتنه‌کان و گۆڕانکارییه کۆمه‌ڵایه‌تی و، سیاسی و، کو‌لتوورییه‌کان به‌ڵام هێشتا (ژنان و کچان) قوربانی ده‌بن، ئه‌گه‌رچی له ساڵانی ڕابردووش "حکومه‌تی هه‌رێمی کوردستان" هه‌لێکی زۆری بۆ چالاکی و ده‌رکه‌وتن ژنان ڕه‌خساند تاکو ئازار و خه‌م و مه‌ینه‌تییه‌کانیان بگێڕنه‌وه و لێی ده‌رباز بن، به‌ڵام له‌م ڕووه‌شه‌وه سه‌ره‌ڕای ده‌سکه‌و‌ته‌کان دیارده‌ی "به‌کاڵاکردنی" ژن و "بووکه شووشه‌کران"ی ژنان سه‌ریهه‌ڵدا و، ژنان که‌وتنه ناو سیسته‌مێکی نادروست و، نه‌زۆکی کایه‌ی میدیایی و ئه‌قڵی ئامێریانی که‌لوپه‌له مۆدێڕنه‌کانه‌وه. وه‌ک ده‌بینین؛ ژنان له هه‌ر دوو لاوه ده‌که‌ونه ناو تۆڕێکی قوربانیکردن و، کوشتن و، چه‌وساندنه‌وه‌وه، بۆیه ده‌ربازبوون له‌م دۆخه دۆزه‌خییه ته‌نها له ڕێگه‌ی وشیاریی و، به‌هه‌ڵوێستی و به‌پرینسیپی ژناندا دێته کایه‌وه. وشیارییه‌ک که سه‌ره‌تا ده‌بێت جێگه‌ی برینه‌کان به دروستی بناسێت و، ئه‌وکات هه‌وڵ بۆ تیمارکردن و چاره‌سه‌رییان بدات، بوونی "ژن" به بووکه‌شووشه‌ی ئه‌م میدیا و ئه‌و کۆمپانیا و ئه‌و لایه‌نه‌که ئاڕاسته‌ی وشیاریی و ڕزگاری ژنان له نایه‌کسانی و هه‌ڵاواردن دیاری ناکات به‌ڵکوو فۆرم و جه‌وهه‌ری کێشه‌که ده‌سڕێته‌وه و ژنان خۆیان ده‌که‌ونه ناو سیسته‌مێک که به خۆشحاڵی و سه‌ما و پێکه‌نینه‌وه پێشوازی له‌و چه‌وساندنه‌وه و، قوربانیبوون و، هه‌ڵاوردنه ده‌که‌ن. ده‌رکه‌وتنی ژنان ئه‌گه‌ر وشیاری و دیسیپلین و تێپه‌ڕین له جه‌سته‌سازیی و مه‌کیاجکردنی له‌گه‌ڵ نه‌بێت ئه‌وا داننان و هاوکاریکردنی هه‌مان نه‌رێتی کاره‌ساتسازه له ناو بینا و که‌شێکی مۆدێڕندا. واته؛ ئه‌م دۆخه دیسان به بیرخه‌ری ڕووداونێکه که له جیهانی نه‌رێتیدا ڕوویان داوه و هێشتا برینه‌کانی تیمار نه‌کراوه. واته؛ تەورێک بە دەستی باوکێک که ئەبێتە دادوەر بۆ تاوانی کچەکەی و بە نەرێتی پیاوسالارانە و به دادگایه‌کی سه‌حرایی و له ڕێگه‌ی ته‌وه‌ره‌وه ئه‌نجن ئه‌نجنی ده‌کات و سزای نه‌رێتی پیرۆزبه شێوه‌یه‌کی پیرۆزمه‌ندانه به‌سه‌ر کچه‌که‌یدا جێبه‌جێ ده‌کات. وەکو "ڕەیحانە عامری" ٢٢ساڵە لە شاری "کرمان" لە نێو ژوورەکەیدا بە دەستی باوکی به تەور کوژرا. بەڵام ئەمانە دواهه‌مین کوشتن له‌سه‌ر شه‌ره‌ف نین و ئەم توندووتیژییانە لە سەر بنەمای "شەرەف" ته‌نها یەکێکن لەو توندوتیژییانه‌ی که ده‌رهه‌ق به ژنان ده‌کرێن. ئەم جۆرە توندوتیژییانه که لە وڵاتانی ڕۆژهەڵاتی ناوەڕاست بەرامبەر بە ژن ڕوودەدات ئەبێتە هەزاران توندوتیژی دیکە بەرامبەر ژنان و، ده‌بێته هۆی سەدان کێشەی دەروونی و زام و برین که کۆڵه‌که‌ی خێزان و کۆمه‌ڵگا له خشته ده‌بات، زامی بێ سەرپەرشتی ئەو ژنانەی کە لە نێو کۆمەڵگادا مەجبوور ئەبن کۆڵ بدەنە ژێر کاری سەخت و بە مووچه و حەقدەستێکی کەم، تەنیا لە بەرئەوەی لە وڵاتێکدا ناژین کە دەوڵەتەکەی مووچەیەکی مانگانەیان بۆ تەرخان کا، بووه به گرێ و ئازارێکی قورس. لێرەدا پرسیار ئەوەیە بیرخستنه‌وه و قسه‌کردن له‌سه‌ر ٨ی مارس کام زام ساڕێژ دەکات؟ ئەم ڕۆژە چی پێیە بۆ ژنانی بێ سەرپەرشت و کرێکاری وڵاتم؟\nیان ئەو کاتەی کە ژنانی وڵاتەکەم بۆ ئەوەی لە لایەن پیاوانەوە ڕەت نەکرێنەوە، بۆ ئەوەی بگەن بە نان و نەوایەک لە تەنشتیاندا، بۆ ئەوەی سەرنجیان بەرەو لای خۆیان ڕاکێشن، ڕۆح و جەستەی خۆیان له ڕێگه‌ی ئامێره مۆدێڕنه‌کانه‌وه هه‌ڕاج ده‌که‌ن و ئەبن بە سەدان وێنەی جۆرواجۆر لە ناو کۆمەڵگا و تۆڕه کۆمەڵایەتییەکاندا. دیسان ده‌گه‌ڕێینه‌وه بۆ سه‌ره‌تای ئه‌م ڕۆژه و پرسیاره‌که به شێوه‌ی دیکه ده‌پرسین؛ لێرە بە کام لقە گوڵی "میموزا" گوڵی ژاکاوی کەسایەتی دەروونیان ده‌بووژێته‌وه؟ لە ژیانی ئەمڕۆدا ئەم بزووتنەوە سیاسی و کۆمه‌ڵایه‌تییه خەریکە ئەبێتە بابەتێکی تاکەکەسی و، بەرتەسک بۆ ئینکار و، قەبووڵنەکردنی جه‌وهه‌ر و، ڕاسته‌قینه‌ی ئەم ڕۆژە. لە زۆربەی بەرهەمە ئەدەبییەکاندا، نووسەران و ڕۆشنبیرانی کورد لە فۆرمی چیرۆک و ڕۆمان و... هتد، پەرژاونەتە سەر ئه‌م ئازار و ژانه ئاڵۆز و په‌نگخواردووانه. یەکێک لەو نووسەرانە کە لە زۆربەی چیرۆکەکانیدا باسی ژنانی کرێکار و جێگه و پێگه‌ی لە نێو کۆمەڵگای نەرێتی و پیاوسالارانە دەکات و، بارودۆخیان لە نێو کۆمەڵگادا دەنەخشێنێت "سه‌لاحه‌دین ده‌میرتاش"ه. نووسه‌ر لە کۆمەڵە چیرۆکی "سەحەر"دا، ژن لە نێو کۆمەڵگایەکی نەرێتی و پیاوسالارانەدا دەخاتە بەرچاو کە پێکهاتێکی نەرێتی-کولتووری کوردی بەسه‌ریدا زاڵە. جیهانی چیرۆک باسی سه‌رده‌مێک ده‌کات که کۆمەڵگای تورکی به چڕی بەر شەپۆلی مۆدێڕنیزم کەوتووە و به‌و پێیه‌ش باکووری کوردستانی گرتۆته‌وه. مۆدێڕنیزمێک که زیاتر ئامێرە مۆدێڕنەکانی تێدایە و بنەما ئەخلاقییەکانیشی به بێ هیچ به‌دیل و جێگره‌وه‌یه‌ک لەق و لۆق کردووە. پیاوان بە ئاسانی دەچن بۆ دیسکۆکان و سه‌ردانی له‌شفرۆشییه‌کان ده‌که‌ن، پیاو و ژن لە نێو کارگه‌کاندا پێکەوە کار دەکەن ئامێره‌کان گواستنه‌وه و هاتووچۆ گه‌شه‌یکردووه و...هتد. لەم چیرۆکەدا بە جوانی ڕووبەڕووبوونەوەی نێوان نەرێت و مۆدێڕنیتە له قه‌واره‌ی دژایەتی نێوان بیر و کردەوەی باوک و برایەک بەرامبەر بە بارودۆخێک کە بۆ کچی بنه‌ماڵه‌که‌یان ڕووی داوە دەنەخشێت. باوکێک کە بە پێی نەرێت و له ڕێگه‌ی بیرۆکه‌ی "شه‌ره‌فی پاک و پۆڵایین" ئەبێتە دادیار و دەسەڵاتداری گیانی کچه‌که و گیان ده‌ستێنێت و ڕووی سامناک و کوشنده‌ی جێبه‌جێکردنی سزا!که‌ش ئه‌مه‌یه که جێبەجێ کردنی ده‌خاته ئه‌ستۆی کوڕە بچووکه‌کەی و بەم شێوەیە توندوتیژی لە باوکه‌وه بۆ کوڕ درێژ ده‌بێته‌وه.\n"سێ پیاو ئێوارەیەک لە نێو دارستانێک خەیاڵەکانی سەحەریان دزی. سێ پیاو لە نیوەشەودا لە پەرێزێکی چۆڵ گیانی سەحەریان سەند." ده‌میرتاش لە چیرۆکەکانی تریدا باسی ژنانی کرێکار دەکات کە لە گەڕەکە هەژارەکانی تورکییە بۆ بەردەوامی ژیانیان کار دەکەن و ئەرکی ئابووری بنه‌ماڵه‌یان لە سەر شانە. ئەو ژنانە ی کە بۆ پاراستنی ژیانی بنەماڵەیی و ئازادی، کار و خەبات دەکەن و لە چیرۆکی "پیاوەکەی ناخمان" ڕۆحی بەرپرسایەتی و هەوڵی ژن بۆ پاراستنی ژیانی بنەماڵەیی بەرامبەر بە پیاو دەخاته ڕوو و بە قەڵەمی، ناخی زەقی پیاوسالارانە دەکۆژێت و بە چۆلەکە نێرینەکە ئەڵێت؛ بەراستی پێویستە ئەو پیاوەی نێو خۆت بکوژیت.\n1- ڤیکی پیدیا\n2- سه‌حه‌ر، ده‌میرتاش، سه‌لاحه‌دین، وه‌رگێڕان له تورکییه‌وه؛ فه‌رهاد چۆمانی، چاپی یه‌که‌م، 2018


پێشمەرگە و سوید - Radio Sweden Kurdish - رادیۆی سوید Radyoya Swêdê | Sveriges Radio\nMargot Wallström (S), utrikesminister, svensk militär under övning i Malmö. Foto: TT\nپێشمەرگە و سوید\n"هاوکاری لە ڕێگەی پەروەردەی لەشکریەوە دەکەین"\nبڵاو کرایه‌وه måndag 12 januari 2015 kl 14.19\nحکومەتی سوید پێشنیازی کردووە هاوکاری پێشمەرگەی کوردستان لە باشووری کوردستان دژی گرووپی تیرۆریستی دەوڵەتی ئیسلامی کە بە داعش ناسراون بکات.\nئەم هاوکاریە بەپێی پێشنیازەکە بریت دەبێت لە ناردنی کەسانی بەئەزموونی سەبازی کە لەو بوارەدا پەروردەی لەشکری پێشمەرگە بکەن و هاوکاری پێشمەرگەبن. ئەم پێشنیازە وەزیری دەرەوەی سوید مارگۆت ڤاڵستروێم دوێنی لە کۆنفرانسی ساڵانەی گەل و هێزی سەبازیدا کە سەرۆک پارتەکان، بەرپرسی هێزەسەربازی و بەرپرسانی ئاسایشی سوید و نوێنەرانی سیاسەتی بەرگری سوید لێی ئامادە بوون ڕایگەیاند.\nمارگۆت ڤاڵستروێن ڕوونیکردەووە کە بۆ ئەوەی ڕووبەڕووی چەکدارانی گرووپی تیرۆریستی دەوڵەتی ئیسلامی ببنەوە، ئێمە دەتوانن هاوکاری پێشمەرگەت لە پەروەردەی لەشکریدا بکەین.\n- مارگۆت ڤاڵستروێم ووتی. ئێمە دەتوانین پێش هەموو شتێک هاوکاری پێشمەرگە لە ڕێگەی پەروەردەی لەشکریەوە بۆ ئەوی بتوانن رووبەڕبەڕوو چەکدارانی دەوڵەتی ئیسلامی کە بەداعش ناسراون ببنەوە. لە ئێستادا ئێمە مەبەستمان ئەوەیە کە بەهەمووشێوەیەک شیکاری لەسەر پرسەبکرێت بەبێی ئەوەی لە بنچینەی بیروبۆچوونمان لابدەین، کە ئەویش چارەسەری سیاسی وهاوکاری مرۆییە.\nجێگەی ئاماژەیە هاوکاری کردنی پێشمەرگە لە ڕوانگەی پێشنیازەکەوە بەهەماهەنگی لەگەڵ وڵاتی فینلەندا دێتە ئەنجامدان. هەروەها لەم کۆنفرانسەدا ڤاڵستروێم تیشکی خستە ئەوەی ئەم هەوڵە بۆ هاوکاری کردنی پێشمەرگە لە ژێر پرۆسەی سەربازی وڵاتی ئەڵمانیادا کە ئێستا لەگەڵ پێشمەرگەدا بەڕێوەی دەبەن ئانجام دەدەرێت. لەئێستادا بەرپرسی پەیوەندیەکانی دەرەوەی حکومەتی هەرێمی کوردستان بەسەردانێک لە وڵاتی سویدە و بڕیارە هەر ئەمڕۆ چاوی بە وەزیری دەرەوەی سوید مارگۆت ڤاڵستروێم بکەوێت. بۆ وەرگرتنی لێدوان سەبارەت بەم پێشنیازەی وڵاتی سوید پەیوەندیمان بە نوێنەرایەتی حکومەتی هەرێمی کوردستان لە سوید کرد، بەڵام ئاماددە نەبوون هەتاوەکو پاش کۆبوونەوە لەگەڵ وەزیری دەرەوەی سویددا هیچ لێدوانێک بدەن. هاوکات وەزیری دەروەی سوید مارگۆت ڤاڵستروێم دوێنی تیشکی خستە سەر چۆنیەتی هاوکاریکردنەکە.\n- مارگۆت ڤاڵستروێم دەڵێت. ئێمە مەبەستمان ئەوە نیکە کە هێزێکی بەربڵاوی سەربازی بنێرین، بەڵکو چەند ڕاوێژکارێکی سەربازی دەنێرین بۆ ئەوەی پەروەردەی پێشمەرگە لەباری چالاکیدا بکات.\nباشە ئەو پەروەردە لە شکریە لە چی پێکدێت؟\n- مارگۆت ڤاڵستروێم وتی. ئەمە پەروەردەیەکی لەشکریە بۆ ئەوەی پێشمەرگە چالاکتر بێت. هەروەها ئەو ئەزموونەی وڵاتی سوید هەیەتی بگەیەنێت. ئێمە بۆ ڕووبەرووبونەوەی ئەو هەوڕەشانەی کە چەکدارانی گرووپی تیرۆریستی دەوڵەتی ئیسلامی لەسەرمانی دروست دەکەن دەبێت بە شێوەیەکی چالاکتر بەرەنگاری ببینەوە و ڕێگری لێبکەین. لەهەمان کاتدا هەموو هەل و مەرجێکمان بۆ چۆنێتی هاوکاریکردن هەڵسەنگاندووە.\nهەتاوەکو ئێستا حکومەتی سوید بەهیچ شێوەیەک مەیلی ناردنی سەربازی بۆ عێراق نەبوو، لە ئێستاشدا هیج شەرنجێکی نیە لەسەر هەمان بابەت. بەڵام لەلایەن پارتەکان سویدوە هەڵوێستی جیاجیا هاتۆتە ئاراوە. بۆنمونە هەر لەسەرتاوە پارتی لیبراڵی گەل دەیویست هاوکاری سەربازی و تەنانەت چاک بۆ کوردستان ناردنیش. لە ئێستادا پارتی چەپ ڕەتکرنەوەی ئەو پێشنیازەی حکومەتی سوید ناکات. ستیگ هێنریکسۆن وەتەبێژی سیاسەتی بەرگری و ئەندامی لیژنەی بەرگریە پارتی چەپە لە پەرلەمانی سوید. هینریکسۆن جەخت لەوە دەکاتەوە کە ئەان پێویستیان بەزانیاری زیاتر لەسەر ئەو پێشنیازەی حکومەت.\n- ستیگ هینریکسۆن دەڵێت. ئەم پێشنیازەی حکومەت وەک هەواڵێکی نوێیە بۆ ئێمە. لە ئێستادا ئەو پێشنیازە ڕەت ناکەینەوە، بەڵکو دەبێت لە نزیەکەوە لێکۆڵینەوەی لەسەر بکەین. لەهەمن هاتدا زۆر گرنگە کە هاوکاری پێشمەرگە دژی دەوڵاتی ئیسلامی، داعش بکرێت.\nبەڵام ئێوە پێشتر ڕاتان گەیاندووە کە پشتگیری لە شۆڕاشی چەکداری ناکەن، چی بیرو بۆجوونێکتان لە ئێستاد هەیە؟\n- ستیگ هینریکسۆن دەڵێت، بێگوومان ئەمە زۆرگرنگە کە بزانرێت ئەم ئەرکە لە ڕێگەی نەتەوەیەکگرتووەکانەوە بەڕێوە دەبرێت یان نا، ئەو ئەو کات ئێمە دژی شەڕی چەکداری نەبووین، بەڵام ئەم پێشنیازە لە ئێستادا باس لە پەروەردەی لەشکری دەکات نەوەک بەشداریکردنی شەڕە، وەک باسمکرد، ئەم پێشنیازە نوێوە و پێویستی بە وەردەکاریە.\nپارتی مۆدێرات بەهەمان شێوە ئەم پێشنیازە ڕەت ناکەنەوە. بەڵکو بۆ یەکلایکردنیەوە هەڵوێستیان بەهەمان شێوەی پارت چەپ پێویستیان بەهەڵسەنگاندنی زیاترە. کارین ئێنسروێم و ئەندام پەرلەمانی پارتی مۆدێراوتە، هاوکات وتەبێژی سیاسەتی دەروەی هەمان پارتە. جێگەی ئاماژەی کە کارین ئێنستروێم وەزیری بەرگری پێشووی سوید بوو. ئێنستروێم ڕوونیدەکاتەوە کە گرنگە سوید بەرەنگاری تیرۆریستان و گرووپی تیرۆریستی دەوڵەتی ئیسلامی ببێتەوە.\n- کارین ئێنستروێم دەڵێت. سەرەتا دەمەوێت ئەو بڵێم کە زۆر گرنگە وڵاتی سوید لە ڕووبەڕووی بوونەوەی تیرۆر و گرووپی تیرۆریستی دەوڵەتی ئیسلامی لە عێراق و جیهاندا ببێتەوە، بەتایبەت بۆ ڕاگرتنی ئەو شێوازە گەشەکردنە ترسناکەی ئەو گرپووپە ئەنجامیانداوە. دوێنی ئێمە ئەو پیشنیازەی حکومەتمان بیست، بۆ ئێمەش هەر نوێ بوو لەبەر ئەوە پێویستمان بە زانیاری زیاتر هەیە کە ئەمە لە ڕوانگەی کردارەوە چی ئەگەیەنێت. هەروەها لە ڕوانگەی ئاسایشی وڵاتەوە هەسەنگاند ئەنجام بدەین. هەروەها ئەم پێشنیازە بە چی شێوەیەک ئەنجام بدرێت. بێگومان دووباری دەکەمەوەی کە وڵاتی سوید گرنگە هاوکاری بکات بەڵام وەک باسمکرد بۆ هەڵوێستی یەکجاریمان لەسەر ئەم پێشنیازە پیویستیمان بەزانیاری زیاترە.


09/04/2020 ژمارەی بینراو 3013\nراسپێردراو بۆ پۆستی سەرۆكوەزیرانی عیراق، پەیامێكی بە زمانی كوردی بڵاوكردەوەو رایگەیاند، بەڵێنی كاركردن بۆ چارەسەری قەیرانەكان دەدات.\nكازمی بە زمانی كوردی نووسیویەتی: "بە راسپاردنم بە ئەركی سەرۆكایەتی حكومەتی عێراقی، پەیمان دەدەم لە بەرامبەر گەلە بەخشندەكەمان، بۆ كاركردن لە سەر پێكھێنانی حكومەتێك كە خواستی عێراقییەكان بخاتە پێشینەی كارەكانی، سەروەری نیشتیمان و مافەكان بپارێزێت و كاربكات بۆ چارەسەركردنی قەیرانەكان و ئابووری بەرەوپێش ببات".\nئەمڕۆ، مستەفا كازمی، سەرۆكی دەزگای هەواڵگری نیشتمانی لەلایەن د. بەرهەم ئەحمەد ساڵح، سەرۆككۆماری عیراق و بەئامادەبوونی هەریەك لە هادی عامری، سەرۆكی هاوپەیمانی فەتح، فالح فەیاز، سەرۆكی دەزگای ئاسایشی نیشتمانی، عەممار حەكیم، سەرۆكی رەوتی حیكمە، راسپێردرا بۆ پێكهێنانی كابینەی نوێی حكومەتی عیراق.\nبە راسپاردنم بە ئەرکی سەرۆکایەتی حکومەتی عیراقی، پەیمان دەدەم لە بەرامبەر گەلە بەخشندەکەمان، بۆ کارکردن لە سەر پێکھێنانی حکومەتێک کە خواستى عیراقیەکان بخاتە پێشینەی کارەکانی، سەروەری نیشتیمان و مافەکان بپارێزێت و و کاربکات بۆ چارەسەرکردنی قەیرانەکان و ئابووری بەرەوپێش ببات.


ڕەوتی حیكمە حزبەكەی كازمی تۆمەتبار دەكات - تۆڕی میدیایی خەڵک\nڕەوتی حیكمە ، حزبی مەرحەلە كە تیمەكەی مستەفا كازمی سەرۆك وەزیران دایمەزراندووە، تۆمەتبار دەكات بە دەستگرتن بەسەر دەوڵەت و بەكارهێنانی پۆستە حكومییەكان بۆ مەبەستی هەڵبژاردن، ئەم كارەش بە مایەی نیگەرانی لەقەڵەم دەدات.\nبەلیغ ئەبو كەلەل، سەركردە لە ڕەوتی حیكمە لە لێدوانێكی ڕۆژنامەوانیدا ڕایگەیاند”ڕاوێژكارانی سەرۆك وەزیران، حزبی مەرحەلە (قۆناغ)یان دامەزراند، دوای ئەوەی پۆستی باڵایان لە دەوڵەتدا وەرگرت، ئەم پۆستانەش وایان لە تیمەكەی كازمی كرد، حزبێك بۆ بەشداریی لە هەڵبژاردندا پێكبهێنن”.\nبە وتەی ئەبو كەلەل”تواكان ئێستا ڕەخساون بۆ تیمەكەی كازمی لەبارەی پێكهێنانی هەر حزبێك، بە تایبەت كە پۆستەكانی دەوڵەت هێندەی تر هەژموون و توانای پێبەخشیون”.\nهەر لەو بارەیەوە فادی شەممەری، سەركردە لە ڕەوتی حیكمە ڕایگەیاند”بەكارهێنانی پۆستە حكومییەكان بۆ مەبەستی هەڵبژاردن، مایەی نیگەرانییە، كازمی بەوپێیەی سەربەخۆیە گەیشتە كورسی حوكم، نەك حزبی هەبێت”.\nبە وتەی شەممەری”ڕەوتی حیكمە ڕێز لە كێبڕكێی هەڵبژاردن دەگرێت لەنێوان حزبەكاندا، بەڵام شیاو نییە پۆستەكانی دەوڵەت بۆ مەبەستی هەڵبژاردن بەكاربهێنرێن”.\n31 ئازار 2021 12.24 pm\nخەڵك- بەرپرسی ڕاگەیاندنی پارتی دیموكراتی كوردستان لە موسڵ ڕایدەگەیەنێت، پێویستە پەكەكە بگەڕێتەوە شوێنی خۆی.


درێژه‌ی ده‌ستبه‌سه‌ر كردنی هاووڵاتییان له شاری مه‌ریوان – کۆمەڵە\nدرێژه‌ی ده‌ستبه‌سه‌ر كردنی هاووڵاتییان له شاری مه‌ریوان\nڕاپۆرته‌كان باس له‌وه ده‌كه‌ن كه لە درێژەی دەستبەسەرکردنی هاووڵاتییان لە شاری مەریوان، ڕۆژی شەممە و یه‌كشه‌ممه ڕێكه‌وتی ٢٠ و ٢١ی بەفرانبار، دوو هاووڵاتیی دیکەی خه‌ڵكی ئه‌مشاره بە ناوه‌كانی “زانیار موعتەمیدی” و “سیروان كه‌ریم زاده” دەستبەسەر و ڕاپێچی شوێنێکی نادیار كراون.\nبه پێی ئه‌م ڕاپۆرته، “زانیار موعتەمیدی” بە بێ بەڵگەی یاسایی له لایه‌ن هێزە ئەمنییەکانه‌وه دەستبەسەر و لە کاتی دەستبەسەر كرانیدا ئازار و ئەشکەنجە دراوە. شایانی باسه، بەدواداچوونی بنەماڵەی ناوبراو بۆ ئاگاداربوون لە چارەنووس و شوێنی ڕاگیرانی ڕۆڵه‌كه‌یان هەتا ئێستا هه‌روا بێ ئاکام ماوه‌ته‌وه. هه‌روه‌ها ڕۆژی یەکشەممە ٢١ی بەفرانبار، چالاکێکی ژینگەپارێزی خەڵکی شاری مەریوان بە ناوی “سیروان کەریم‌زادە”، لە لایەن هێزە ئەمنییەکانەوە به‌هۆكاری نادیار دەستبەسەر و ڕاپێچی شوێنێكی نادیار کراوه.\nڕاگوێزرانی هاووڵاتییه‌كی خه‌ڵكی شاری شنۆ بۆ زیندانی ورمێ\nده‌ربڕینی ناڕه‌زایه‌تیی له‌ئاست ئاوگیریی به‌نداوی ژاوه


📊 ئێران لە سەرەتای ساڵەوە تا ئێستا 435 کەسی لەسێدارە داوە Amar u Rapirsî\n📅 Katî tomarkrdin Oct 11 2017 9:01AM\nڕێکخراوی مافەکانی مرۆڤی ئێران لە ڕۆژی جیهانی نەهێش [ Zortir... 👁] ✖ ✖ ✖ 0 0 ✔ 91% ✍ H.B. 11-10-2017 9:01:06\n📝 پرسەنامە و ماتەمینی بۆ کۆچی دوايی سەرۆک مام جەلال  Bellgenamekan\n📅 Katî tomarkrdin Oct 11 2017 1:05PM\n10/10/2017 پرسەنامە گەلی قارە مان و تێکۆشەری هەر [ Zortir... 👁] ✖ ✖ 0 1 ✔ 99% ✍ H.B. 11-10-2017 13:05:16\n📊 حکوومەتی عێراق زیاتر لە 130 ملیار دۆلار قەرزارە و کوردستانیش 17 ملیار دۆلار Amar u Rapirsî\n📅 Katî tomarkrdin Oct 2 2017 8:37PM\n👁 Em babete 1,462 car bînrawe\nبەپێی داتا و ئامارەکان، دەردەکەوێت حکوومەتی هەرێمی [ Zortir... 👁] ✖ ✖ ✖ 0 1 ✔ 93% ✍ H.B. 2-10-2017 20:37:29\n👫 رووناک ئاقایی Kesayetîyekan\n📅 Katî tomarkrdin Apr 5 2018 11:41AM\nڕووناک ئاقایی چالاکی مەدەنی و تەمەن 54 ساڵ، لە ساڵ [ Zortir... 👁] ✖ ✖ 0 2 ✔ 99% ✍ N.I. 5-4-2018 11:41:58\n📊 رێگری لە هاوردەی کوردستان نرخی سەوزە و میوەی لە بەغدا گران کردووە Amar u Rapirsî\n📅 Katî tomarkrdin Oct 10 2017 10:03PM\nدوای ئەنجامدانی گشتپرسیی و رێکارەکانی بەغدا دژی کو [ Zortir... 👁] ✖ ✖ ✖ 0 1 ✔ 91% ✍ H.B. 10-10-2017 22:03:09\n👫 فەرهاد هادی Kesayetîyekan\n📅 Katî tomarkrdin Oct 11 2017 1:16PM\n👁 Em babete 4,136 car bînrawe\n... [ Zortir... 👁] ✖ ✖ 0 1 ✔ 72% ✍ H.B. 11-10-2017 13:16:37\n📊 لە ساڵی 2014ەوە 5.4 ملیۆن کەس لە عێراق ئاوارە بوون Amar u Rapirsî\n📅 Katî tomarkrdin Oct 10 2017 9:03AM\nگوتەبێژی ئەمینداری گشتی رێکخراوی نەتەوە یەکگرتووەک [ Zortir... 👁] ✖ ✖ ✖ 0 0 ✔ 88% ✍ H.B. 10-10-2017 9:03:49\n📊 لەهەرێمی کوردستان دوو هەزار و 652 چەکداری داعش دادگاییکراون Amar u Rapirsî\n📅 Katî tomarkrdin Oct 10 2017 4:16PM\n👁 Em babete 1,426 car bînrawe\nدواڕۆژ، کۆچەر عەلی بەرپرسی لیژنەی وەڵامدانەوەی را [ Zortir... 👁] ✖ ✖ ✖ 0 0 ✔ 91% ✍ H.B. 10-10-2017 16:16:36\n📝 وڵامێک بۆ هەڕەشە و تۆمەتەکانی سەرۆک وەزیرانی عێراق Bellgenamekan\n📅 Katî tomarkrdin Oct 12 2017 8:52AM\nسەرۆک وەزیرانی عێراق بەڕێز حەیدەر عەبادی لەگەڵ درێ [ Zortir... 👁] ✖ ✖ ✖ 0 1 ✔ 93% ✍ H.B. 12-10-2017 8:52:27


ئالیتا ئاندرا لە دوو ساڵییەوە بووە وێنەکێشێکی جیهانیی!\nئالیتا ئاندرا، هەر لە تەمـەنی (٤) سالانـدا. لە رۆژی (٦ بـۆ ٩/١٢/ ٢٠١١) لە نیـویـۆرک و لە (میـامی بیتش) لە ئەمریـکا. لە پێشانگای (ئـارت بـازل) کە یەکـێکە لە باناوبانگترین پێشانگای ساڵانە لە جیهاندا، بۆ نمایشکردنی هونەری منداڵان، کە زیاتر لە (٤٥٠) هـونەرمەندی منداڵان و شێوەکارانی پسپۆری شێوەکاری منداڵان و چەندین لە رەخنەگران ئامادەبوون. ئالیتای ئوسترالی، گەشتریـن ئەستێرەی منداڵانی شێوەکاری ئـەو پێشانـگایە بـوو. لە لایـەن رەخنـەگـران و هـونەرمەندان و میدیاکانی ئەمریکا وە، نازنـاوی (منـداڵە بلـیمەتـەکە) کەیـان لـێـنا.\nئالیتا ئانـدرا، لە تەمەنی (٥) ساڵانـدا، لە رۆژی (١٢/١/٢٠١٢)دا. لە پێشانگای هـۆڵی (گەلەری ئاگورا ) لە مێلبۆرن لە ئوسترالیا، لە ژێر ناوی (نهـێنی گەردوون) دا، پێشانگای دووەمی خـۆی کـردەوە.\nنیکا کڵاشینکـۆڤـا لە بـارەی ئالیـتای کچـیانەوە دەڵێت: "ئالیـتا لە میانەی رەنگەکـانەوە دەدوێ، ئەو بە وێنە گوزارشت لە قسەکانی دەکات، بە لای ئێمەشەوە بینینی تابلۆکانی گوێگرتنمانە. ئالیتا بە وێنەکێشان گوزارشت لە نـاخ و لە خەیاڵ و هـیوا و خەونەکانی دەکات. هەندێ جار دەنگی تێکەڵ بە تابلۆکانی دەکا و لەگەڵ وێنەکێشاندا گۆرانی دەڵی، و هەندێ لە تابلۆکانیشی رەخنەئامێزن. ئالیتا زۆر جار بە دیار تابلۆکانیەوە سەما دەکا، کەمانجە یا پیانۆ لێدەدات، بە دەوریانـدا دەسوڕێتەوە و چەپـڵە لێدەدا، هـەروەکو ئەوەی کە لەگەڵ خۆشەویسترین هـاوڕێی دابێ. لە کاتی کـێشانی تابلـۆکـانیشـیدا زۆر بە وردی سەرنج دەدات. تەمـەنی دوو سـاڵان بـوو، کە دادەنیشت بـۆ ماوەیـەک هـەردوو دەسـتی دەخستنە سەر زەوی، یا دەیخستنە بن گوێیەکانی و بیـری دەکردەوە. زوو هەسـتم بەوە کرد کە ئالیتا لە منـداڵانی هـاوتەمەنی خۆی جیـوازتـر و بیرتـیژتـر و خەیـاڵ فـراوانـتر و بەهـرەمەنـترە.. شـێوازیشی لە وێنەکـێشانـدا جـیاوازتـرە لە شـێوازی منـداڵانی تـر".\nهەرچەنـدە کە ئالیتا، هونەرمەندێکی شێوەکاری سوریـالی نوێخـوازە، لەگەڵ ئەمـشدا، دەڵـێت:"مـن هـیچ دژایـەتیـیەکـم لەگـەڵ هـونـەری کلاسـیکیـدا نیـیە.. بـەڵام هـونەری ئابستراکـتیفـی سەربەسـترە.. شـێوازی مـن وەکـو گـەردوونی ئـازاد وایـە".\nئالیتا دەڵێت:" کەمانچە تەنیا ئامـێرە کە دەکرێ، تـووڕەبێت، شـادبێت، خەمگـین بێت".\n• بۆ نووسینی ئەم بابـەتە سوودم لە چەنـدین ماڵپەڕ ئینگـلیزییەوە وەرگرتـووە.\n١٧\_١\_٢٠٢١ - نەرویـج


هاوسەرۆکانی یەکێتی و کونسوڵی گشتیی ئەمریکا لە هەرێمی کوردستان کۆبوونەوە – Knwe.org\nسەرەکی » مانشێت » هاوسەرۆکانی یەکێتی و کونسوڵی گشتیی ئەمریکا لە هەرێمی کوردستان کۆبوونەوە\nئەمڕۆ سێشەممە ١٩ـی١ـی٢٠٢١، هاوسەرۆکانی یەکێتیی نیشتمانیی کوردستان لە شاری سلێمانی پێشوازییان کرد لە رۆب واڵەر کونسوڵی گشتیی ئەمریکا لە هەرێمی کوردستان و وەفدی هاوڕێی.\nلە دیدارێکدا بارودۆخی سیاسی و ئابووری و ئەمنی و پرسی هەڵبژاردنی پێشوەختە لە هەرێمی کوردستان و عیراق تاوتوێ کرا لەبەر رۆشنایی پێشهات و رووداوەکانی ئێستا و پێویستی بەردەوامبوونی هەوڵەکانیش دووپات کرایەوە بە ئامانجی سازکردنی دیالۆگی جدی و لابردنی بەربەستەکان.\nهاوسەرۆکانی یەکێتی جەختیانکردەوە لەسەر پێویستی خستنەگەڕی هەوڵەکان بۆ چارەسەرکردنی کێشەکان لە پێناوی دابینکردنی ژیانێکی شایستە بۆ هاووڵاتیان و پاراستنی ئارامی ناوچەکە.\nتەئکیدیشیان لە جێبەجێکردنی سیستمی لامەرکەزیی کردەوە لە چوارچێوەی رێکەوتنیان لەگەڵ پارتی دیموکراتی کوردستان بۆ بەشداریکردنی لە حکومەت، هاوکات بە خاڵێکی گرنگیان لە قەڵەمدا بۆ بەهێزکردنی حکومەت و پاراستنی زیاتری قەوارەی هەرێمی کوردستان و زیاتر خزمەتکردنی هاووڵاتییان و پێشکەشکردنی خزمەتگوزاریی زیاتر و باشتر بەسەرجەم پارێزگاکانی هەرێم.\nئامادەیی یەکێتیی نیشتمانیی کوردستانیشیان دووپات کردەوە بۆ کاری هاوبەش و پێکەوەیی و پاراستنی یەکڕیزیی لە نێوان هێز و لایەنەکاندا.\nهاوسەرۆکانی یەکێتی داوایان لە ویلایەتە یەکگرتوەکانی ئەمریکا کرد کە رۆڵی خۆی ببینێت لە لێکنزیک کردنەوەی بیروبۆچوونی لایەنەکان و یەکلاکردنەوەی کێشەکان لە پێناوی تێپەڕاندنی ئەم قۆناغە و کۆتایی هێنان بە کێشە هەڵپەسێردراوەکانی نێوان حکومەتی هەرێم و حکومەتی فیدراڵی لەسەر بنەمای دەستوور بە جۆرێک کە مافەکانی هاووڵاتییانی تێدا پارێزراو بێت و چیتر ڕێگە نەدرێت قووت و بژێوی ژیانی هاووڵاتییان تێکەڵ بە کێشە و ململانێی سیاسییەکان بکرێت و ژیان و گوزەرانی خەڵک پارێزراو بێت.\nکونسوڵی گشتی ئەمریکا ئامادەیی وڵاتەکەی دووپات کردەوە بۆ بەردەوامی هەوڵەکان و یارمەتیدان و هاوکاریکردنی لایەنەکان بۆ دۆزینەوەی چارەسەری گونجاو و ڕێکەوتنی کۆتایی لە نێوان حکومەتی هەرێم و حکومەتی فیدراڵ.\nراشیگەیاند کە وڵاتەکەی لە رووی پێداویستی پزیشکی و کەرتی تایبەتەوە هاوکاری هەرێمی کوردستان دەکەن.